Katajin kimolotajik uk'iyal winaq na jinta chi kitaqexik , y ruma wa' lik kakiminima' kib' chikiwach . Ek'uchiri' , ri Jesús xujeqo kak'utunik ; nab'e xujeq kach'a't kuk' rutijo'n , jewa' xub'i'ij chike : « Lik mi'an iwe pacha' ri kaki'an ri fariseos , ma rike xa keb' kipalaj . Jela' pacha' ri levadura kojotal chupa ri q'or re pam yey wa' na kilitaj taj , jek'ula' ri fariseos kewam ri na utz taj pa kanima' .


Ma na utz ta qꞌuenok we cꞌo junok cucoj jun chic uparakan ri ja junwi chwa ri cojotal chic; yey ruparakan ri ja cojotal chic, e ri Kanimajawal Jesucristo.


Y n-xui ta la ile, are ire are ka wi ka jolom yoj chi oj jutzobaj re i Dios, y yoj oj pacha u chʼacul. Ire, chi aj yol re u cʼaslemal i jutzobaj-le, xak are i nabe chi walijnak chiquixol i camnak. Queje ile ʼantal che man queʼel na chi ire ʼo puwi ronojel niʼpa i ʼolic.


Xak xqui coj u ʼij i jun chi laj ca majaw jun nim laj cumatz, man are ire u yom i ʼatbal tzij puʼab i jun. Xak xqui coj u ʼij i jun-le chi xel li pa mar; xqui bij: —¿Xataba ʼo jun ca majawic pacha ire-ri? Mi jun. ¿Xataba ʼo jun cu chʼij chʼoʼoj ruʼ ire? N-taj —xe cha.


Chupa k'u la' la joq'otaj rachi xkunutajik , xuk'am b'i ruch'at y xujeqo kab'inik . Yey wa' xu'an pa jun q'ij re uxlanib'al .


¿N-are ta bari yet i aj Egípto winak chi, jela canok, xa yac chʼoʼoj chirij i ʼatol tzij, y xa cʼam bi u tzam chique i cajib mil je aj camsanel, chila che i jyub tzʼinilic? —xu bij i capitan.


I Jesus xwalijic y xe ʼe ruʼ, junam cuʼ u tijoxelab.


Chi bisoj u yaʼic rason chique i u tijoxelab. Chi bij chique: “Ire walijnak chic chiquixol i camnak; ya ʼenak chic pa Galiléa, nabe na chiwach yix; chila quiwil ni u wach,” chix chok chique. Are iri col in bij chiwe —xu bij i ángel chique.


E uwariꞌche cambiꞌij chiwe: Echiriꞌ copon ri kꞌij re ri kꞌatbal tzij, más nim ri cꞌaxcꞌobic cape piwi riꞌix chwa ri cꞌaxcꞌobic cape paquiwi ri winak re ri tinamit Tiro y ri tinamit Sidón.**


Xui-ri, are xquil i u cʼojol i rajaw ulew, xqui bij chiquiwach: “Are ire-le are i rajaw ulew coʼon panok; chaka camsaj,” xe cha, “man yoj coj canajic oj rajaw,” xe cha.


Ek'uchiri' xkil ri e rajaw na jinta chi ch'akanik koye'em chirij rali , xekichap ri Pablo y ri Silas y xekik'am b'i pa ri luwar pa kakimol wi kib' ri e aj q'atal tzij re ri tinamit .


Conoje c'u ri' ruq'uiyal ticawex xetz'inca'nic y xquiya quixiquin chique ri Bernabé y ri Pablo, ma caquitzijoj ri nimak tak c'utubal re chuk'ab u'anom ri Dios cuma rique chiquixo'l ri na e ta aj judi'ab.


y jec'ula' queta'maj alak ri K'ijsak, y ri K'ijsak caresaj lo alak puk'ab ri ajaw alak —xcha'.


Te'uri xoc i 'atol tzij pa je moltajnak wi i je u siq'uim ru' . Are 'uri xril jun achi cu' chi nu cojom ti u 'u' re i nima'ij .


Ma ri Dios na xojusik'ij taj re kaqach'ulaj ri qab'inik , e xojusik'ij re kojk'oji' che jun santowilaj b'inik .


» Wo'ora lik paxinaq nuk'u'x . ¿ Sa' nawi ri kamb'i'ij ? ¿ Utz nawi jewa' kamb'i'ij : “ Nuqaw , chinkolob'ej la che wa kank'ulumaj wo'ora ” ? ¡ Na utz taj ! Ma ruma ne wa' in petinaq .


Na ruk' ta k'u ri' , ri Dios xinucha' lo ri'in echiri' k'amaja' ne kinalaxik , xinusik'ij ruma ri unimal rutzil uk'u'x


Echiriꞌ rique xquita waꞌ, conoje xa jun quicꞌuꞌx xquijek caquiꞌan orar chwach ri Dios, jewaꞌ caquibiꞌij: «¡Lal Dios Kajawxel, Lal ꞌanayom la ruwa caj, ruwachulew, ri mar y ronoje ri cꞌo che tak waꞌ!


Ruchu-uqaw rachi xkik'ul uwach : — Ri'oj lik qeta'am e qalk'o'al wa' y xalaxik potz' .


y jewa' xubi'ij che: «¡Rilal lal nojinak che ronoje socoso'nic y che ronoje itz! ¡Lal ralc'o'al ritzel winak, ri jun aj retzelal c'u'x chirij ronoje ri jusuc'! ¿Su'chac na cok'otaj ta la ri cajech'ij la ri jusuc' be re ri Kanimajawal?


Ek'u ri Jesús xujeq ub'i'xikil chike : « Lik chichajij iwib' cha' na jinta junoq kasokow iwe'ix .


Ri Jesús xubi'ij wa' cha' cuk'alajisaj sa' rucamic ri Pedro ca'anic re yacbal uk'ij ri Dios. Tec'uchiri', xubi'ij che: —¡Chat-tereja lo chwij! —xcha'.


Tec'uchiri', xebusiq'uij ri cablajuj utijo'n, xebutak bi pa cacab y xuya paquik'ab quebequesaj bi itzelilaj uxlabixel.


—Mi xij iwib —xu bij chique—. Yix quix tijin chu tzucuxic i Jesus aj Nazaret chi xrip chuwach cruz. Ire n-ta chic chi, walijnak chubic; chiwilape pa yatal wi canok.


Ec'u ruwa caj y ruwachulew e c'o wo'ora, e chajital chi ruma ri tzij ubi'im ri Dios c'a echiri' queya' pa ak' chupa ruk'ijol ri k'atbal tzij, echiri' casachisax quiwach ri ticawex lic e aj maquib.


Xopon cꞌu pan riꞌ ri Ana pa cꞌo wi ri Jesús y xtioxin chwach ri Dios. Ecꞌuchiriꞌ, xujeko cachꞌaꞌt puwi ri ralco acꞌa chique conoje ri coyeꞌem ri colobetajic re Jerusalem.


Ec'u ri Kanimajawal, ri Jun cach'a't Ruch'a'tem ri Dios puwi', Rire na e ta cuq'uil ri e ralc'o'al can ri Leví pa quipetebem wi ri queniman chwach ri altar re ri Dios. Ma Rire e cuq'uil ri ralc'o'al can ri Judá, yey na jinta junok chique rique xu'an aj chacunel pa Rocho Dios.


I u tijoxelab i ma Wan , are xqui ta wach xa 'an che , xe qui c'ama u nimal y xe qui muku .


No'j ri Jesús quel bi, que'ec pa tak luwar catz'intz'otic re cu'ana orar.


Xcꞌun cꞌu jun chique tak ri wukub ángeles, ri cꞌo ri wukub copas re cꞌaxcꞌobic paquikꞌab. Xchꞌaꞌt cꞌu wucꞌ, jewaꞌ xubiꞌij chwe: «Saꞌa wara y cancꞌut chawach ri kꞌatbal tzij caꞌan puwi ri jun ixok na chom ta ubinic, ri tzꞌul chwi tak ri yaꞌ.


Te'uri i ixok xu canaj can u cucub , y xa 'e pa tinimit . Xu bij chique i winak :


»Ma tob lic e qꞌui ri esiqꞌuim, xa e jujun ri echaꞌtal chique» xcha ri Jesús.


— Yin n-weta'am taj we ajmac , xui weta'am chi yin in mawach te'ek , y wo'or quin tzun chic — xu bij .


Ec'u ri'oj hermanos, tob naj oj c'o wi che alak yey c'o tan k'ij na kilom ta wach alak; na ruc' ta c'u ri' xaki c'o alak pa kanima' y lic curayij pan kac'u'x que'kila tanchi wach alak.


» ¡ Ralaq pacha' alaq jupuq chi kumatz ! ¿ Su'anik kesaj ib' alaq chuxe' ri q'atb'al tzij re ri Dios echiri' kutaq b'i alaq chi xib'alb'a' ?


Waral chuwach i jyub ta'aj , xa 'atal 'ij qui tij ni c'ax ; we xix el pa c'ax-le , i Dios mísmo quix u to ; cu jicba i c'ux , lic cu ya na i cho'ab , xak co quix u tac'ba pi be . Ire , lic nim i rutzil u c'ux chake , oj u siq'uim ru' man caka tij i 'utz ru' chila chicaj , junam ru' i Jesucrísto .


Tek'uchiri' xub'i'ij chike : « E kik' wa' kujikib'a' uwach ri tzij u'anom lo ri Dios iwuk' » xcha' .


»Echiriꞌ xtzelej lo raj chac, xubiꞌij ronoje waꞌ che rupatrón. Ecꞌu rupatrón lic xpe royowal y xubiꞌij che ri raj chac: “Chokꞌotan riꞌ, jat pa tak cꞌaybal y pa tak be re ri tinamit y chebacꞌama lo ri e nibaꞌib, ri tꞌum cakan quikꞌab, ri e potzꞌ y ri e sic” xchaꞌ.


y lic xkatzꞌonoj che alak chaꞌ cabin alak jusucꞌ jelaꞌ pachaꞌ ri lic takal che alak ri alak re ri Dios, ri cusiqꞌuij alak chaꞌ cacꞌojiꞌ alak chupa ri chomilaj utakanic.


¿ Kakoj la rilal lal rey Agripa , janipa ri kitz'ib'am kan ri q'alajisanelab' ojertan ? ¡ Ri'in weta'am kakoj la wa' ! — xcha' .


Xui-ri , i Jesucrísto n-are ta to' ajchac , lic are u C'ojol i Dios , chi mer Rajaw ja . Lic 'utz u patan cu 'an piquiwi i rac'al i Dios , y yoj i oj rac'al-le , xui-ri we n-caka sach ti u cubibal ka c'ux che i Kajwal , chilam i quicotemal chi caka na wo'or rumal i 'utz chi caka tij ru' i Kajwal co'on panok .


ri' na jinta reta'am tob' kuch'ob'o lik k'o una'oj . E ne lik ke'ek una'oj chwi taq ch'a'tem na jinta uchak , xa re sachib'al na'oj . Y taq wa' kuk'am lo retzelal k'u'x , ch'a'oj , k'axlaj ch'a'tem chikij jujun chik y na'oj na ub'e taj chikij jujun chik .


¡Xa maltiox c'u che ri Dios ruma ri nimalaj sipanic uya'om chike, ma wa' lic na jinta c'o wi!


I Jesus xu bij chique : — Colo katzij ile , xui-ri n-conojel taj quiqui ch'ijo chi n-ta quixokil ; xui ique quiqui ch'ijo chi yatal u cho'ab i Dios cu' .


Are maja que uponic, xpe jun ucabrakan, man ʼo jun ángel re i Kajwal xkaj li chicaj, xresaj i abaj chu chiʼ i jul, y xcubi puwi.


Y wa' cu'ana xaki jun ruc' ri quitz'ibam can ri k'alajisanelab puwi ri ubi'im lo ri Dios:


I ixok-i , are xu jam i cunbal muy che in ch'acul , 'utz i xu 'ano , man xu cunaj bi in ch'acul re i mukbal-we .


»Ojertan ri chu'kaw alak xquitij ri maná pa ri luwar catz'intz'otic; na ruc' ta c'u ri', rique xecamic.


I Jesus xu la' chic u wach che : — Xak tz'ibtal chupam u wuj i Dios chi maka c'am u pam i Kajwal Dios — xu bij che .


Rutijo'n xkib'i'ij k'u chikiwach : « Kub'i'ij wa' ma reta'am na jinta pam xqak'am loq » xecha' .


Te'uri i Jesus xa 'e cu' u tijoxelab che tak i aldéa re i tinimit Cesaréa Filípo . Are que tijin chi be , xu tz'onoj chique u tijoxelab : — I winak , are quin qui lapo , ¿ wach quiqui bij ique chi in pachin yin ? — xu bij .


Tecꞌuchiriꞌ, xquimol ri chꞌakaꞌtaꞌk pam y car, y rucꞌ waꞌ xnoj lo cablajuj chacach.


Yin ujer lic xin ʼan chʼoʼoj chiquij i creyent; xin tzucuj qui camsaxic. Xe in chapo, y xe in min pa cárcel, chi achiab, chi ixokib.


Xak xraj chi u Cʼojol-le que u chomarsaj conojel i winak ruʼ i Ta, xak queje ronojel i ʼolic, we aj chicaj, xak we aj chuwach i jyub taʼaj. Are u camic i Crísto chuwach i cruz, are i chomsabal-que xu ʼano.


Ri Herodes ruma ri xuto , xa xe'laq'ay xeb'usik'ij rachijab' e aj na'oj puwi taq ri ch'umil y xutz'onoj k'u chike jampa xwinaqir wa' wa ch'umil .


Por ejémplo , 'o jun chique , ma Jose u bi , queje xu 'an ire ile . Ire aj Chípre , jun jyub setel chuwi mar ; ire jun u muk u xiquin can i mam Lewi . I apostelab xqui ya pu bi : ma Bernabe , chi que'el pa ka ch'awbal : “ aj cubsanel re qui c'ux i winak . ”


E uwari'che nutakom bi chila' uc' alak cha' queta'maj alak sa' ri ka'anom ri'oj y jec'ula' cu'nimarisaj pan c'u'x alak.


Te'uri xu jek u c'utic juban tak tijojbal tzij chique . Xu bij : — 'O jun achi ca 'e chu tiquic u ticon .


I abaj-le, we ʼo jun ca ʼe tzak puwi, ca pax che. Xak i abaj-le, we ca tzak chirij jun, lic coʼon cʼajcʼaj che —xu bij i Jesus chique.


Ma e junok aj oyowal na cuꞌan ta ri jusucꞌ chwach ri Dios.


Xak queje xqui 'an i ajwab sacerdóte , xak i tijonel re i 'atbal tzij , xak queje i aj Fariséo , xak i nimak tak mam'ib , lic xqui yo'ya na . Ique xqui bij chiquiwach :


Xqariq k'u qib' ruk' rire pa ri tinamit Asón . Yey junam ruk' rire xoj'ek pa barco y xqamaj b'i qab'e pa ri tinamit Mitilene .


I ka Kajaw Dios , xak i Kajwal Jesucrísto , chiqui ya ni utzil chomal piwi , xak i uxlambal i c'ux .


¿Xataba ʼo ʼuri jun ca bin chake chi caka toj ni ka mac? N-taj. Mi ta are i Crísto ca bin ile, man are ire chi xu ya rib che i camic kumal yoj. Y n-xui ti ile, xak cʼunsam chic sak chuwach, y woʼor ʼo pu wikabim i Dios chila chicaj, are ca cojow ka tzij chuwach i Dios.


—Cha bij chake ¿at are nawi yet i Crísto, i Tolke chi koyʼem? —xe cha. Ire xu bij chique: —We quin bij chiwe, n-qui coj taj.


I ma Jose xu bij pu c'ux chi xa quiqui jach quib ru' i al-Mariy ali'al . 'Utz laj winak ire , n-craj ta cu ya u q'uix che chiquiwach conojel i winak .


» No'j k'u wa aj chak xew xel b'i , xu'k'ulu lo jun rach aj chak yey wa' k'o jub'iq' uk'as ruk' . Xuchapij k'u puqul e ri' pacha' kujitz'aj , jewa' xub'i'ij che : “ ¡ Chatojola' rak'as wuk' ! ” xcha che .


Na utz ta cꞌu riꞌ we junok e xew cutzucuj ri utz chiribil rib, ma ri lic chirajawaxic wi e cutzucuj ri utz chique ri nicꞌaj chic.


»Chitape': Ri'in quixintak bi pacha' ix bexex chiquixo'l utiw. Lic chichajij c'u iwib chi utz jela' pacha' ru'anic cuchajij rib ri cumatz, yey chi'ana pacha' ri palomax na jinta c'o cu'an che junok.


I Dios xu ya pu'ab i ma Páblo chi cu 'an nimak tak milágro .


I Kajwal xu bij che : “ Waral pa at tac'al wi , 'o u 'ij ; chawesaj ni a xajab .


Pero we rixok cujach can ri rachijil, na utz taj we cac'uli' ruc' jun chic. Ri chu'ana' e canaja na can utuquel o tzeleja tanchi ruc' ri rachijil y c'ola chi utzil chomal. Yey jela' rachi, e mujach can ri rixokil.


Ujer, i mam Moises xu bij chi jun winak queʼel ʼutz chuwach i Dios we lic ca cojon che ronojel i ʼatbal tzij tzʼibtalic. Ketaʼam ile man ire xu tzʼibaj i tzij-i: “Jun winak, we cojon nak che i ʼatbal tzij, cu chʼac u cʼaslemal rumal.” (Queje ile xu tzʼibaj.)


I ati Mariy , are xu ta ile , juntir xwalijic , xa 'e chu c'ulaxic i Jesus .


Cambiꞌij cꞌu waꞌ che alak chaꞌ na jinta junok cachꞌacachꞌoꞌn e alak rucꞌ chꞌaꞌtem lic chacojoꞌ catatajic yey na katzij taj.


Jewa' b'i'ij alaq che ri Arquipo : « Lik chok la il che u'anik chi utz ruchak ri Dios ya'tal paq'ab' la . »


Ire xu bij chi coj u to na chiquiwach i je aj chʼoʼoj chikij, coj u to na chiquiwach niʼpa i tzel coj quilo.


Ek'uchiri' ik'owinaq chi oxib' q'ij ruk' nik'aj , ri Dios xuya chike wa ka'ib' q'alajisanelab' keb'uxlab'ik y kak'oji' tanchi kik'aslem . Xeyaktaj k'u ri' y xetak'i'ik . Y konoje ri xeb'ilow ke , xok unimal xi'in ib' kuk' .


Te'uri i queb xqui lap chique wach xqui c'ulmaj pa be , xak wach i retamaxic u wach i Jesus xqui 'ano , are xu pir i caxlanwa .


Ek'u ri Jesús xub'i'ij che : « Julaj k'o jun achi xuch'ob'o kuya jun nimalaj nimab'al y lik e k'i ri xeb'usik'ij .


Woʼor quin bij chawe wach usucʼ i wukub chʼumil awilom pin ʼab wikabim, xak i wukub ticbal cantil óro. I wukub chʼumil-le, je are qui ángel i je wukub tzobaj re i Dios chila pa Asia. Xak i wukub ticbal cantil, je are i wukub tzobaj-le.


Ecꞌuchiriꞌ, ri Simeón xebuꞌan bendecir. Yey jewaꞌ xubiꞌij che ri María ruchu ri Jesús: —¡Chatapeꞌ! Ruma wa ralco acꞌa lic e qꞌui chique ri tinamit Israel queyactajic yey lic e qꞌui ri quetzakic.✡ Ma Rire yaꞌtal lo ruma ri Dios re jun cꞌutubal; noꞌj uqꞌuiyal ticawex na caquicꞌul taj y lic tzel caquilo.


I ujer trat chi xu ya can i Dios cuʼ i winak, ʼo i usucʼ chupam re i cojbal u ʼij ire, xak ʼo jun rachoch i Dios ʼantal cumal i winak.


Xu tak u camsaxic i ma Jacóbo ruʼ chʼichʼ; are i ma Jacóbo chi catz qui chaʼ quib ruʼ i ma Wan.


Ma Ralaxel Chiquixoꞌl Ticawex e rajaw ri kꞌij re uxlanibal —xchaꞌ.


Chwi k'u rukamik , xk'astaj lo chikixo'l ri ekaminaq y k'a xk'oji' cuarenta q'ij che ruwachulew . Chupa taq k'u la' la q'ij , uk'iyal laj e la' xuk'ut uwach chikiwach rutaqo'n y xch'a't kuk' puwi ri taqanik re ri Dios . Jek'ula' ri' , lik xuk'utu paqatzij wi Rire k'aslik .


Xinwil k'u jun kawayu' saqt'u'r rij . Ri kojoyom re , “ Kamik ” rub'i' , yey k'o jun teran chirij , wa' e ri rajaw ri Hades , ri luwar ke ri ekaminaq . Y xya' uchuq'ab' ri Kamik cha' keb'ukamisaj jun ukaj parte chike ri winaq che ruwachulew ruk' espada , ruk' numik , ruk' taq yab'il y kuma itzel chikop e k'o che ruwachulew .


Are i xoʼon ire, xu ya can u ʼij y xoʼon che rib pacha winak; lic xoʼon pacha mocom che rib.


Xui-ri, i winak lic que chʼokowic, ʼo i que siqʼuin jewa, xak ʼo i que siqʼuin jela; ʼis junwi que siqʼuin chu bixquil. Rumal-i, i capitan n-cu maj ti usucʼ wach quiqui bij, y xu tak u yaʼic pa cuartel.


Xin bij iri chiwe , 'anbal 'utz chiwe yix , n-to' ta jec'bal iwe xin bij . Xui-ri , cwaj yin chi yix ix 'utz ix chom , lic i yom i c'ux chu 'onquil wach craj i Kajwal , n-ta quix 'atiw chu 'onquil .


Tek'uchiri' we xutzin ri qachak chixo'lib'al alaq , utz k'u ri' kojel b'i y koj'ek pa k'amaja' katzijox wi ri Utzilaj Tzij re ri Cristo , y jela' na ke'qamina ta qib' pa ri chak re jun chik , cha' na kaqatak'ab'a' ta qaq'ij ruk' ri chak na qa'anom ta ri'oj .


Che tak i 'ij-le , je q'ui i winak xe upon ru' chila , chu tayiquil u tzij ; xe upon i je aj Jerusalen , xak ronojel i juban tinimit re i jyub Judéa . Chila quiqui bij ni qui mac chiquiwach i winak , te'uri i ma Wan xu kajsaj ya piquiwi chiya Jordan .


I Jesus xu bij chique : — In Kajaw , 'is 'o pu'ab ire umpa co'on tak i 'anic u ch'obom . N-ti iwe yix che i retamaxic pachique 'ij pachique tiémpo co'on na ire ile .


Chila awu' , ya n-ta chic jun 'a' pa ca tzun wi , xak n-ca tataj ta chic jun nima'ij re i c'ulanquil awu' . Queje ile cat e'el na , tupu o'onom lok i aj lo'onel i aj c'ayinel awu' mas nim te qui 'ij chiquiwach conojel i cachi'il chuwach i jyub ta'aj . Queje ile cat e'el na , man i winak re u wach i jyub ta'aj lic xe terej chawij ; xqui coj a 'ij xa rumal pacha 'itz xa coj chique . ( Queje ile xu bij i ángel che i tinimit . )


Are xsakiric, i cajʼatzil i sacerdóte xak i nimak tak mamʼib que i aj Israel, ique xjunamtaj qui noʼoj wach u camsaxic i Jesus quiqui ʼano.


»Jec'ula' pacha' ri Nukaw lic c'ax quinuna' ri'in, jec'uri'la' ri'in c'ax quixinna' ri'ix. Lic c'ut miwesaj iwib chupa ri rutzil nuc'u'x chiwe.


N-ta coʼono we are yin quin paxsaj i tzij, o we je are ique quiqui paxsaj, xak jun chi tzij caka paxsaj, xak mísmo are i tzij chi i cojom yix.


Lic c'u ka'ana orar ma wa' e lic utz y e cuc'ul uc'u'x ri Dios Kacolobenel,


Ri Pedro cucꞌ ri jujun chic e takoꞌn re ri Jesús xquicꞌul uwach: —Lic chirajawaxic wi nabe na e cakacoj utzij ri Dios chwach ri cakacoj quitzij rachijab.


Are ʼuri i nim laj cortin pim, pa rachoch i Dios, xel pa nicʼaj, xmajan li pujaʼ, cʼa pulew. I ulew lic xa sicsatic; i tak i abaj xpax u pam.


Y xya' che Rire ri jubotaj wuj re ri k'alajisanel Isaías. Y echiri' xujak upa, xurik pa cubi'ij wi:


quin tz'onoj chawe cha 'ana jun 'utzil chomal che i a-Onésimo . Ire-le xe'el chwe pacha mer wac'al rumal i Jesucrísto ; queje ile xe'el chwe waral pa cárcel .


Xkata cꞌu wa kulaj petinak chilaꞌ chicaj echiriꞌ oj cꞌo rucꞌ Rire chwa ri santowilaj juyub.✡


Chupa wa' wa k'ij e c'o jujun chiri' xquitzijoj che ri Jesús sa' ri xquic'ulumaj jujun aj Galilea, ri xecamisax ruma utzij ri takanel Pilato echiri' quetajin che uya'ic ri quikasa'n re chicop chwa ri altar pa ri Rocho Dios. Yey ri quiquiq'uel wa' wa aj Galilea xquich ca'n puwi ri quiquiq'uel ri chicop.


Jec'uri'la', we ta ri Satanás cuc' ri itzel uxlabixel caquijek quech'o'jin chiquiwach, ¿su'anic c'u ri' catiqui' rutakanic? Cambi'ij wa' ma ralak cabi'ij alak ri'in quebenuwesaj bi ri itzel uxlabixel ruma ruchuk'ab ri Beelzebú.


E uwari'che , matk'ix che utzijoxik ri Utzilaj Tzij re ri Qanimajawal Jesucristo y matk'ix ne chwe ri'in ma in k'o pa cárcel ruma kantzijoj ri Utzilaj Tzij . Ek'u ri'at , e chakuyu taq ri k'axk'ob'ik kape paqawi' ruma rutzijoxik wa' , chach'ija k'u ronoje ruk' ruchuq'ab' ri Dios .


Echiri' ec'amom chubi Babilonia, xalax jun ralc'o'al ri Jeconías, Salatiel rubi'; ri ralc'o'al ri Salatiel, Zorobabel rubi'.


Pa ri tinamit Cesarea k'o jun achi Cornelio rub'i' . Rire e capitán ke ri soldados e kuk'il ri kab'i'x chike “ E aj Italia ” .


» Chike k'u ri na e ta aj judi'ab' kikojom rub'i' ri Cristo , ri'oj qatz'ib'am chi chike na chirajawaxik taj kakitaqej taq wa' ; xew makitij ri ik'owisam chi chikiwach ri tiox , makitij kik' y makitij awaj xa ejitz'am , yey maketz'ab'ej ne uwa kiq'ij kuk' jujun chik na kik'ulel taj » xecha che ri Pablo .


Yin, chinkul ʼo wi u cʼutic chique conojel, n-ta coʼono we je tijojtalic chi winak, o we ne te tijojtalic, we ʼo quetaʼam, o n-ta quetaʼam, yin pacha ʼo in cʼas cuʼ.


Y ri Jesús xuc'ul uwach: —Wara che ruwachulew ri ticawex c'o quixokilal y c'o cachijilal yey caquiya ri calc'o'al pa c'ulaniquil.


»Yey xinta cꞌu jun kulaj, jewaꞌ xubiꞌij chwe: “Chatyactajok Pedro; chacamisaj y chatijaꞌ” xchaꞌ.


Echiriꞌ ri nimak e aj chacunel pa Rocho Dios cucꞌ ri e chajinel re ri Rocho Dios xquil ri Jesús, xquijek quesiqꞌuinic, jewaꞌ caquibiꞌij: —¡Camisax chwa cruz! ¡Camisax chwa cruz! —quechaꞌ. Ecꞌu ri Pilato xubiꞌij chique: —We e riꞌ, cꞌama bi ralak y camisaj alak chwa cruz, pero riꞌin na jinta juna umac canriko —xchaꞌ.


Ri Jesús xub'i'ij che : — Awilom chi uwach ; ma in ri' ri kinch'a't awuk' — xcha' .


Te'uri , ni'pa u q'uial soldádo ru' i caj'atzil , xak i policía que i nimak tak aj Israel winak , xqui chap i Jesus y xqui ximo .


Chi ch'obo 'ut wach quiqui 'an i cotz'ij . Ique n-que c'achir ta chu ch'aquic qui 'u' , xak mi ne u yijbaxic . Tupu n-quiqui 'an taj , lic chom qui 'u' . Quin bij chiwe : chom ni qui 'u' ique chuwach i u 'u' i nim laj 'atol tzij , mam Salomon ujer , chi lic beyom .


Man i Dios , pacha u sujum canok , lic cu ya na . I sic'bal-que chi xu 'ano , i Dios n-cu maj ta chic chique .


Je ʼo jujun aj Fariséo winak xe upon ruʼ i Jesus y xe oc chu chapic quib chi tzij ruʼ. Xqui tzʼonoj che chi cu cʼut jun milágro chique, cʼutbal-re we ʼo u choʼab i Dios ruʼ; ique xa cʼambal u pam quiqui ʼano.


We k'o k'u juna uq'ab' ri uva na kuya ta uwach , Rire kuq'at b'i . No'j k'u ri kuya uwach , xa e kujal uwi' re ku'an chom che cha' jela' kuya más uwach .


I Jesus xu bij chique : — I winak , we que 'e pa nima'ij re jun achi ya ca c'uli'ic , ¿ xataba n-quiqui tij ta wa ru' ? Quiqui tijo pues . N-'us taj quiqui xutuj i wa'im , tz'akat ire 'o cu' .


Konoje ri xek'un nab'e chinuwach ri'in e eleq'omab' y xa e kekeleq'aj b'i ri b'exex ; pero ri b'exex na xekikajmaj ta rike .


Ri cajawal raj chacunel pa Rocho Dios* xujek utzꞌonoxic che ri Jesús paquiwi tak rutijoꞌn y puwi rucꞌutunic.


I ma Simon Pédro xu bij: —Yet at Crísto (i Tolke chi at koyʼem); at u Cʼojol i Dios cʼaslic —coʼono.


» Ri Dios lik k'ax xeb'una' ri e k'o che ruwachulew ; y ruma k'u wa' , xutaq lo Ruk'ajol , ri lik xew Uk'ajol ri' , cha' china ri kakub'i' uk'u'x ruk' Rire na kasach ta uwach , ma k'o uk'aslemal na jinta utaqexik .


Te'uri xu bij : — Ta , cha c'utu li a cho'ab , quiqui cojbej ni a 'ij i winak — xu bij . Are 'uri xtataj jun tzij chi xch'aw li chicaj : — Ya in 'anom chic , y quin 'an tan chic — xu bij i tzij .


— ¿ Wach 'uri ? — xu bij i Jesus chique . — Chi xqui 'an che i ma Jesus aj Nazaret — xqui bij — . Ire jun nim laj ajbil u tzij i Dios . Wach i xu 'ano , wach i xu bij , nim xril i Dios , nim xquil conojel i winak .


Yix ʼut, i jachom chic iwib che i Kajwal Jesucrísto; chix ʼol ʼuri junam che ire.


»E c'o jujun chic e pacha' rija' xtzak can pa tak abaj. Wa' e ri caquita Ruch'a'tem ri Dios y na jampatana caquic'ul ruc' qui'cotemal.


No'j ri Jesús xubi'ij chique: —¡Mixi'ij iwib, ma ri'in in Jesús! —xcha'.


We xurik c'ut, pakatzij wi cambi'ij chiwe: E más caqui'cot ruma ri jun bexex chiquiwa ri noventa y nueve na e ta sachinak.


Ique-le n-qui kajsam ti qui ʼij cuʼ ixokib; lic je chʼam, n-qui sachom ti qui chʼamil. Ique que terej chirij i Tolke, chi ral Chij ca bix che; xa ipa ca ʼe wi que terej chirij. Je are ique-le chi je ʼelsam na chiquixol i juban winak, ya tojom chic i quelbal chi sak, y je ʼo chic chuwach i Dios, pacha jun sipon chuwach. Je pacha i nabe molic re i cosech, sujtal chuwach i Dios, xak chuwach i Tolke, chi ral Chij ca bix che.


Noꞌj ri Jesús na xucꞌul ta cꞌana uwach. Ecꞌu rutijoꞌn xekib rucꞌ y lic xebelaj che ri Jesús: —Chꞌaꞌbej can la liꞌxok ma lic casiqꞌuinic teran lo chikij —xechaꞌ.


Ek'uchiri' kuch'ob' raqan puwi wa' , xaqik'ate't jun ángel re ri Dios xuk'ut rib' pa uwachik' y xub'i'ij che : « José , at ralk'o'al kan ri David , maxi'ij awib' che kak'am ri María re ku'an awixoqil , ma rumatzem rire , uk'ulum ruma ri Santowilaj Ruxlab'ixel ri Dios .


Are xe utzin chu tz'onoxic che i Dios , xsilab i ja pa qui molom wi quib . Are 'uri , xc'un i u Tewal i Dios piquiwi conojel ; lic xoc pa qui c'ux . Te'uri co qui c'ux xqui jek u bixquil u tzij i Dios .


Are ʼuri i ma Júdas xu jek u tzucuxic wach i jachbal re i Jesus coʼon piquiʼab.


Ralak ri alak chi re ri Dios, lic na ube ta q'uenok we chixo'libal alak c'a c'o ri caretz'abej uwa uk'ij ruc' junok na uc'ulel taj o cu'an tak ch'ulilaj mac o na caqui'cot ta ruc' tak ri c'o ruc' ma xaki curayij más.


Xak i juban cachiʼil xqui xij quib, chi je are i ma Jacóbo i ma Wan, chi je u cʼojol i mam Zebedéo. I Jesus xu bij che i ma Simon: —Ma xij awib; woʼor quin ʼan chawe at aj tzucul-que i winak pacha ca ʼan chique i car —xu bij che.


Xak je 'o ni queb ixokib que tijin chi que'em . Jun chique ca c'am nubic ; i jun ca canax canok .


Kan'an k'u wa' cha' ri Satanás na kumaj ta uchuq'ab' paqawi' , ma lik qeta'am chi runo'jib'al chiqij .


Ma jewa' tz'ib'ital kan chupa Rutzij Upixab' ri Dios : « Makoj b'ozal che ri b'oyex echiri' kuqil uwi ri trigo , ma taqal che katzuqik . » Y kub'i'ij : « E junoq kachakunik , lik taqal che katojik . »


E c'o c'u jujun xcachbilaj bi ri Pablo y xquic'am bi chupa ri tinamit Atenas. Chila' ri Pablo xubi'ij chique ri aj Berea: «Chibi'ij chique ri Silas y ri Timoteo caquilij lok cha' caquirik quib wuc' wara.» Y echiri' xetzelej Berea, xquibi'ij wa' chique ri Silas y ri Timoteo.


Niʼpa i chac qui ʼano, chix quicot na chu ʼonquil; lic pacha u chac i Kajwal qui ʼan che, n-pacha ta u chac jun winak qui ʼano.


Ma xcoj ri retalil re circuncisión chwe echiri' xinq'uis wajxakib k'ij walaxic. Yey in cuq'uil ri e aj Israel ma nupetebem lo chique ri e ralc'o'al can ri Benjamín, ruc'ajol ri Israel. Ri'in, in jela' pacha' ri nuchu-nukaw, lic in aj hebreo chiwalaxic. Yey ruma in jun chique ri fariseos, lic xinoc il che tak ri takanic que raj judi'ab.


We xu rik i ʼij-le, ya n-ta chic u chac qui tzʼonoj chwe wach usucʼ in tzij in bim chiwe. Sak laj tzij i quin bij chiwe: i Ta chicaj, wach i qui tzʼonoj che pin bi yin, cu ya na chiwe.


Are 'uri i Kajwal xu pisquilij u jolom y xu c'am u takexic i ma Pédro . Are 'uri i ma Pédro xc'un u tzij i Kajwal pu jolom , wach u bim che : “ Wo'or mísmo , are maja ca ch'aw i teren , quin awuwaj oxmul , ” u bim che .


Ri binic silabic alak rucꞌ ri Cristo xjek lo alak chi utz. ¿China xkꞌaten e alak chaꞌ na cabin ta chi alak chupa ri Kꞌijsak?


Xoc ire ru' i ma Piláto y xu tz'onoj i u ch'acul i Jesus . I ma Piláto xu tak u jachic che .


Yey we c'o junok lic c'o ubitak re y carilo c'o cajawax che ri ratz-uchak', pero na cajuch' ca'n ta pa ranima', ¿c'o neba rutzil uc'u'x ri Dios ri' pa ranima'? Na jintaj.


no'j wo'ora xink'is u'anik wa' chupa taq wa luwar . Yey uk'iyal tan junab' lik nurayim ki'nwila alaq ;


Hermano, ri'oj lic cojqui'cotic y lic nimarinak kac'u'x ruma ri rutzil c'u'xaj c'utum la chique ri quicojom rubi' ri Cristo, ma ruc' wa' cowirinak quic'u'x rique.


Are pachin craj cu ya rib chu nabeal , chu 'ana 'uri che rib pacha mocom chiquij i rachi'il .


Are maja ca 'ec , xe u siq'uij lajuj rajchaquib ru' , y xu ya can jujun sak pwak chique , nimak u wach . Xu bij chique : “ Chix ch'acan ru' i mer-i , tz'akat quin c'un li yin , ” co'ono ; y xa 'ec .


Lik k'u xjuch' ka'n k'u'x alaq chike ri e k'o pa cárcel . Yey echiri' xmaj ne ri b'itaq e alaq , ruk' ki'kotemal xch'ij alaq wa' . Ronoje taq wa' xkuy alaq ma eta'am alaq chila' chikaj k'o wi ri b'i'tisim che alaq y wa' e ne más utz chwa ri xa re ruwachulew , ma e taq ri k'o chila' chikaj lik kakowinik .


Ec'u ri Jesús xuc'ul uwach: —¿Na ajilam ta neba alak ri xu'an ri David julaj echiri' rire cuc' ri rachbi'il xenumic?


I ma Felípe, xril ire chi ʼo pa tinimit Azóto. Are ʼuri xu maj u be che i tinimit Cesaréa. Are ca tijin chi be, xu paxsaj i ʼutz laj tzij re i Jesucrísto pa tak tinimit pa xicʼaw wi.


Ma na jinta junoq ku'ana jusuk' ruma ri taqanik . Yey wo'ora k'o ri más kub'ul pan qak'u'x che , y ruma k'u ri' wa' , utz kojqib' ruk' ri Dios .


Ma ri'oj 'anom xa jun chiqe ruk' ri Cristo we e la' e tikil chi utz ri kub'ulib'al qak'u'x ruk' Rire ; ek'u pacha' xqajeqeb'ej loq echiri' xqakoj rub'i' , jek'ula' chirajawaxik kaqak'isb'ej wi .


Yoj xka ta rason chi xe ʼel jujun aj waral, xix ʼe qui xibij na, xak xix qui cʼachirsaj na. Xqui bij ique chi ʼo u chac coc i retal circuncision che i chʼacul yix, xak xqui bij chi ʼo u chac qui ʼan pacha i ujer ʼatbal tzij. Xui-ri, yoj n-ta je ka takom bi chu bixquil ile chiwe.


» Ri kitaqanik rike e pacha' nimaq taq eqa'n lik al y lik k'ayew ruk'axik ; kekitaq k'u ri winaq cha' kakeqaj b'i yey rike na kakaj tane k'ana keto'b' ruk' wa' .


Tecꞌuchiriꞌ, ri Jesús xcꞌam bi ruma ri Ruxlabixel ri Dios pa jun luwar catzꞌintzꞌotic.


Xwaj retamaxic wach u mac qui cojom, rumal-i xin cʼam bi chiquiwach i nucʼbal tʼisbal que i aj Israel winak.


Ri Esteban lic c'o ri unimal rutzil uc'u'x y ruchuk'ab ri Dios ruc'. Ruma c'u ri', cu'an nimak tak c'utubal re ruchuk'ab ri Dios chiquiwach ri winak.


Ec'uchiri', xebel bi ri winak pa ri tinamit y xebec chila' pa c'o wi ri Jesús.


Te'uri xu bij che i achi : — Chat walijok , y jat ; xat utziric rumal u cubibal a c'ux chwe — xu bij .


Rumal-i , cwaj yin we' quin tak bi iwu' , xui-ri c'a cwil na wach ca 'ani chwe yin waral .


I ajwab sacerdóte , tak i policía re i rachoch i Dios , are xquil u wach i Jesus , xe siq'uin chu bixquil : — ¡ Cha camsaj chuwach cruz ! ¡ Cha camsaj chuwach cruz ! — xe cha . I ma Piláto xu bij chique : — Chi c'ama bi yix ; chi ripa yix chuwach cruz , man yin n-quin rik ta jun u mac — xu bij .


Cꞌutu alak ri relej cꞌuꞌx alak chique conoje ri ticawex chaꞌ jelaꞌ rique caquil waꞌ che ralak. Ri Kanimajawal xa nakaj chi cꞌo lo wi.


K'o k'u jun ala Eutico rub'i' tz'ul chupa ri ventana yey okinaq lo jun uqusil waram che ruma ri lik naj kach'a't ri Pablo . B'enaq k'u ri' ruwaram , xtzaq lo che churox le' ja k'a pulew y kaminaq xe'yakoq .


Ri lik chirajawaxik wi e chom rub'inik usilab'ik chikiwach taq ri na kikojom ta rub'i' ri Qanimajawal Jesucristo , cha' na jinta junoq kak'aqaw b'i uq'ij y na katzaq ta chupa juna pajtajib'al re ritzel winaq .


Pero riꞌoj lic ketaꞌam lic cꞌo cutikoj Rutzij Upixab ri Dios we jusucꞌ cakachapabej.


Pero ri Pedro xubiꞌij che: —Na canꞌan ta cꞌana riꞌ, Wajawal, ma riꞌin na jinta cꞌana cꞌo nutijom e laꞌ chꞌul o na takal taj catijic —xchaꞌ.


pachin cu cʼam bi jun winak pa cárcel, xak ca ʼe ire ʼuri pa cárcel. Xak pachin cu ʼan i camic ruʼ chʼichʼ, xak ruʼ chʼichʼ ca camsax na ire. Rumal-i, niʼpa i je re i Dios, chiqui ʼana nim che qui cʼux chuwach i cʼax, xak miqui sach u cubibal qui cʼux che i Kajwal.


Nim kiq'ij kalaxik ri ki'anom ch'uti'n che kib' chwach ri Dios , ma kaya' na chike , ri luwar ub'i'tisim chi ri Dios .


Ronoje waꞌ rucꞌ ri Dios petinak wi, ma xojuya chi utzil chomal chwach Rire ruma ri xuꞌan ri Cristo y xuya cꞌu chike quekatoꞌ ri ticawex chaꞌ quecꞌojiꞌ chi utzil chomal chwach.


C'o jun chique wa', Ágabo rubi'. Rire xyactajic y ruma ri Ruxlabixel ri Dios, xuk'alajisaj cape jun unimal numic chwi ronoje ruwachulew pa ejekel wi ri winak. (Wa' xu'ana chupa rutakanic ri Claudio.)


Ma ri Dios e Uxlabixel; Rire na quilitaj ta uwach. E uwari'che conoje ri quelok'niman uk'ij, lic chirajawaxic wi qui'ana wa' pa sakil wi ruma ri Ruxlabixel c'o pa canima' —xcha'.


Rilal na xsok' tane la aceite chwi nujolom; no'j rire xusok' cunabal lic qui' ruxlab che ri wakan.


Xak mi bij i kajaw che jun winak waral chuwach i jyub ta'aj , cojbal re u 'ij , man xa jun i Kajaw 'olic , are i Ta chicaj .


I utzil chomal re i Kajwal Jesucrísto ʼol na piwi.


Xicꞌow na cꞌu cajlajuj junab echiriꞌ xinꞌec tanchi Jerusalem rucꞌ ri Bernabé, yey xincꞌam bi ri Tito kucꞌ.


I ma Wan xu bij chique: —Mi jun ca tiqui che i patan-le we n-yatal ta che rumal i Dios


Xui cu' i aj Israel winak quix 'e wi ; je pacha juban chij , xa je sachnak .


»Mich'ob c'u ri'ix we ri'in in c'uninak re co'lnusacha uwach Rutzij Upixab ri Dios tz'ibital can cuma ri Moisés y ri k'alajisanelab. Ma na in c'uninak ta che usachic uwach wa'; e in c'uninak re co'lnuk'alajisaj rusuc'.


Ique tupu xquil ronojel ile , laj conojel xqui petsaj i roywal i Dios piquiwi . Rumal-i , xe cam can che i jyub tz'inilic pa i xe bin wi .


Yin , lic n-quin ta tu be wach i quin tijin chu 'onquil . Are i 'utz craj in c'ux , yin n-quin 'an taj . Are i tzel cwilo , are quin 'ano .


Are xicʼaw i Jesus chila, tzun ʼan chicaj y xu bij che i achi: —Ma Zaquéo, chat kaj la lok; ʼo u chac quin qʼuiji can chi awachoch woʼor —coʼono.


ma wa' e uq'ijol q'atb'al tzij , echiri' ku'ana' janipa ri tz'ib'ital chupa Rutzij Upixab' ri Dios puwi wa' .


Ecꞌu wa e aj Asia, we cꞌo juna mac cacaj caquicoj chwij, lic e usucꞌ riꞌ e rique ri coꞌlquibiꞌij waꞌ chiwach la.


Ek'uchiri' , ri Jesús xqib' kuk' y xuchap ri ch'at pa telem wi ri anima' . Ek'u ri e teleyom re xetak'i'ik . Y ri Jesús xub'i'ij che ri kaminaq : — Ala , kamb'i'ij chawe : ¡ Chatyaktajoq ! — xcha' .


Xa jubi' chic in 'o chi ; i to' winak je re u wach i jyub ta'aj n-caquil ta chic in wach , péro yix quin iwil tan chic ; yin in c'aslic ronojel 'ij sak , rumal-i yix xak quix c'asi 'ut .


Ewi ri Pablo, xtaq'ui' chiquixo'l pa ri Areópago y jewa' xubi'ij: «Alak achijab aj Atenas, che ronoje ri ca'an alak, canwilo e lic benak c'u'x alak cuc' tak ri tiox alak.


We ta e la' junam ribinic ri'ix cuc' ri ticawex re ruwachulew, ri' lic c'ax quixna'ic. No'j in xincha'w iwe ri'ix chiquixo'l ri winak; e uwari'che tzel quixilic.


Ec'u ri'at nuc'ajol, cabi'x chawe at k'alajisanel re ri Jun catakan chwi ronoje; ma catnabej bi chwach ri Kanimajawal re cabi'ij chique ri winak caquiyijba' ri quibinic quisilabic chwa ruc'unibal Rire.


Xa ipa ʼo na wi i nimak tak ucabrakan, xak queje i waʼjal, xak queje i yobil. Xak chuwacaj, quiwil nimak tak ʼil, xak nimak tak séña.


Xutak lo jun Kacolobenel lic cꞌo uchukꞌab yey Rire elinak lo chiquixoꞌl ri ralcꞌoꞌal can ri David, ri raj chac ri Dios.


I ne te aj Israel winak n-chiquikul ti ique u cojic i ʼatbal tzij tzʼibtal can rumal i mam Moises. Ique, we qui ʼanom qui mac, quiqui toj na, xui-ri n-are ti u ʼatbal tzij i mam Moises que u ya pa tojbal mac. I aj Israel winak ʼo chiquikul quiqui coj i ʼatbal tzij-le. Ique, we qui ʼanom qui mac, are i ʼatbal tzij-le cu bij chique chi ca pe ni tojbal mac piquiwi.


Hermanos, cakaj quetaꞌmaj alak ri unimal rutzil ucꞌuꞌx ri Dios xquicꞌut rutinamit ri Cristo e cꞌo pa tak ri luwar re Macedonia.


Ma juna saqil soldado na karoq'otaj ta kan ri taqom che cha' e ke'ek che u'anik ri karaj rire ; ri ku'ano e xew lik kok il che ri chak ya'tal puq'ab' ruma rutaqanel .


Chucab ʼij, i soldádo chi je ʼenak che akan xe tzalij chal pa cuartel. I je ʼo rij caway xqui maj chubi qui be ruʼ i ma Páblo.


Ecꞌu uwariꞌche wakꞌij cambiꞌij chiwach alak: Lic pawiꞌ alak cꞌo wi we cꞌo junok che alak casachic.


Na cajawax ta cꞌu che Rire cuꞌan pachaꞌ ri xquiꞌan ri jujun chic cajawal raj chacunel pa Rocho Dios. Ma rique ri jujun kꞌij, nabe na caquiya puwi raltar ri awaj ecamisam ruma ri quimac rique, y cꞌa tecꞌuchiriꞌ, caquiya ri awaj ecamisam ruma ri quimac ri tinamit. Noꞌj ri Jesús xa julaj xuya rib pa cꞌaxcꞌobic cuma conoje ri winak.


Jun tijoxel , ca majaw che chi ca quicot ru' , we que'el na che pacha o'onom u tijonel ; xak queje jun ajchac , ca majaw che chi ca quicot ru' we que'el na che pacha o'onom u patron . Jun rajaw ja , we quiqui bij ni winak chi ire itzel , xak jun 'uri quiqui bij na ique chiquij i ralc'wal . ( We queje xqui bij ile chwe yin , xak queje quiqui bij na 'uri chiwe yix . )


Niʼpa i winak chi quiqui ta i tzij re i ʼatbal tzij aj chicaj, we n-quiqui ta tu be, queʼelok pacha xoʼon ija chi xtzak pa be. Queje i winak-le, man ca cʼun itzel, y cresaj i ʼutz laj tzij chi tictal piqui cʼux.


Tob e q'ui queta'am oj aj chac re ri Dios; na ruc' ta c'u ri', e c'o jujun caqui'an pacha' na queta'am ta wa'. Xtewun ne ri camic pakawi'; na ruc' ta c'u ri', c'a oj c'aslic. Tob lic xojya' pa c'ax, pero na oj caminak taj.


Lic c'u e q'ui ri' chique ri quicojom rubi' ri Cristo, xec'unic e la' chiwachil caquik'alajisaj tak janipa ri na utz taj qui'anom.


No'j konoje ruk'iyal winaq junam lik ko xesik'in che ub'i'xikil : — ¡ E taqa b'i la ri Jesús pa kamik yey yolopij b'i la ri Barrabás ! — xecha' .


Ri takanic xuya ri Dios che ri Moisés na e ta ri sakil beyomalil cayaꞌiꞌ chikawach apanok, ma xa e ucꞌaxwach. Yey wa takanic na jinta uchukꞌab re cuꞌan chom che ri canimaꞌ ri ticawex, ri caquicoj quib chwach ri Dios cuma rawaj ecamisam chwa raltar chujujunal junab.


Xkib'i'ij k'u raj judi'ab' chikiwach : « Laj kukamisaj rib' ; e uwari'che kub'i'ij na utz taj kojopon ri'oj chila' pa ke'ek wi rire » xecha' .


Xak chi tzʼonoj che i Dios pakawi yoj, chi lic cu ya na chake caka bij u tzij chique i winak wach u patan i Crísto, chi cʼa te u ʼalijinsam chake wach usucʼ. Xa rumal u paxsaxic i tzij-i in tzʼapil pa cárcel.


I winak chi xe nojic , colo je 'o cajib mil chique . Te'uri i Jesus xe u 'ijla canok ,


Lik na utz taj katak'ab'a' q'ij alaq ma k'o mak chixo'lib'al alaq . ¿ Na eta'am ta neb'a alaq e jub'iq' levadura kusipowirisaj upa ronoje ri q'or ? Wa' e ke'eloq , we k'o mak chixo'l alaq yey we na kesax taj , ri jujun chik kepachab' ruk' .


Churox ʼij, ique mísmo xqui jek u toric u pam i bárco, y xqui cʼak bi chuwi ya.


I capitan que i soldádo n-xu ya ta chique quiqui ʼan ile, man xril tobal u wach i ma Páblo. Xu bij ire chi niʼpa i quetaʼam que muxinic, chi qui cʼaka bi quib chuwi ya, ʼaxbal-que chuwach ulew.


U chʼobom i Dios chi cu ya ni utzil chomal-le chique, xui-ri junam kuʼ yoj. N-craj ta ire we xui ique quiqui rik i ʼutz-le. Craj ire xak yoj junam cuʼ ique cakil ni ʼutz-le.


ʼO jujun aj Fariséo winak xe tejeb pan ruʼ i Jesus, cucʼam quib cuʼ jujun aj tijonel re i ujer ʼatbal tzij. Ique je petnak pa Jerusalen.


Ma echiriꞌ canimar ri cꞌaxcꞌobic pakawiꞌ ruma oj re ri Cristo, e lic canimar ri bochibal cꞌuꞌxaj cuya ri Cristo chike.


i nabe chique, pacha ca tzun jun coj; i ucab chique, pacha ca tzun jun toro; i urox, pacha ca tzun u palaj jun winak; i ucaj, pacha ca tzun jun águila ca rupupic.


Echiriꞌ xquiqꞌuis quechꞌaꞌt rique, ri Jacobo jewaꞌ xubiꞌij: —Hermanos, chinta na pe alak:


Rumal-i , mi t'or iwatz i cha' , mi t'or i lo'c'anij ; are quix lapan chiwach , xui i sak laj tzij chi lapa , man yoj konojel xa oj jutzobaj , xa oj jun ch'aculaj .


Man i 'atbal tzij , n-que u ocsaj ta 'il ni'pa i quiqui 'an i 'utz , xui-ri , ni'pa i quiqui 'an i mal are i quiqui xij quib che i 'atbal tzij . We cawaj n-ca xij ta awib che i 'atbal tzij , cha 'ana 'uri i 'utz . We queje ile ca 'ano , at 'utz 'uri chuwach .


Ri nupixabanic chique tak rixokib e quiwika quib chi usuc'liquil. Maquic'ut c'u ri quicuerpo yey maquiwik quib xa re yacbal quik'ij. Ma ¿sa' ri cu'an chom che rixok? ¿E nawi ri wikital ruc' oro y ruc' perlas? ¿E nawi uchomalil la' ri quiwikibal? Na e taj,


“Yin in Dios que awatit a mam. In qui Dios i mam Abraham, i mam Isaac, i mam Jacob,” coʼono. I ma Moises ca sicsat chic rumal u xibriquil, n-tu cowil u cʼux cu takej.


Cꞌo cꞌu e ꞌanatalic e quiwach e cꞌo chicaj, yey cꞌo e ꞌanatalic e quiwach e cꞌo che ruwachulew. Ma junwi ri quichomalil ri e cꞌo chicaj chwa ri quichomalil ri e cꞌo che ruwachulew.


Ri Jesús xucꞌul uwach: —Na cambiꞌij ta chawe xa pa wukub laj, ma cꞌa wukub laj chi setenta.


Are xqui ta chi xchʼaw i ma Páblo piqui chʼawbal i aj Israel, lic xqui coj retalil che u tzij. Are ʼuri ire xe u ʼijla chic, y xu bij:


Chitz'onoj ri rutzil uc'u'x ri Dios paquiwi ri caquitz'onoj ri na utz taj piwi ri'ix. Chi'ana c'u orar paquiwi ri tzel quech'a't chiwij.


I rajaw xu bij chique : “ Xa are jun aj ch'o'oj chwij xa 'anaw ile . ” Te'uri i ajchaquib xqui bij che : “ ¿ Cawaj ca 'e ka mich'a i mal laj 'es ? ” xe cha .


No'j wo'ora kin'ek cha' kine'k'ola ruk' ri taqayom lo we ri'in , yey na jinta chi ne junoq chiwe kutz'onoj chwe pa kin'ek wi .


Rike kakimaj ri kocho kik'olib'al rixoqib' e malka'nib' ; yey cha' na kaq'alajin ta ri na utz taj kaki'ano , kakiwererej unimal ch'ab'al echiri' kaki'an orar . Ruma k'u wa kaki'ano , lik unimal k'axk'olil kakik'ul na echiri' kaq'at tzij pakiwi' » xcha' .


Wa kulaj jewa' xubi'ij che ruwakak ángel, ri ruc'a'am rutrompeta: «Chebaquira ri cajib ángeles e yututal chuchi' ri nimaya' Eufrates» xcha'.


Yix quix jach na piquiʼab i aj chʼoʼoj chiwij cumal i kajaw i chuch, cumal iwatz i chaʼ, cumal iwachalal, cumal tak i quetaʼam i wach; ʼo jujun chiwe que camsax na.


Tecꞌuchiriꞌ xinta jun kulaj lic co xchꞌaw chilaꞌ chicaj, jewaꞌ cubiꞌij: «Woꞌora ri Dios ebucolobem chi rutinamit yey ri jekebal re rutakanic xuꞌan rucꞌ unimal uchukꞌab y uyaꞌom chi ri takanic pukꞌab Ruchaꞌoꞌn lo Rire. Ma cꞌakom chubi ri jun cutzꞌak quichiꞌ ri ka hermanos chipakꞌij chichakꞌab chwach ri Dios.


Echiri' xkaj ri Jesús chu'lew, xo'lc'ul ruma jun achi aj pa la tinamit. C'o tan k'ij wa'chi c'o puk'ab jun itzel uxlabixel. Na cucoj ta uk'u' y na jekel ta chirocho, ma jekel pa tak mukubal que anima'.


Are ʼut xpe u sakiric, xquil u wach jun achi tacʼal chi ya. Are i Jesus, péro n-quetaʼam taj we are ire.


Teʼuri i Jesus xu jek qui solixic ronojel tak i tinimit pa jyub re i Galiléa. Xoc ruʼ tak ja re qui molbalʼib, y xe u nawsaj i winak chi que moltaj chila. Xu paxsaj i ʼutz laj tzij re u ʼatbal tzij i Dios, xak xe rutzirsaj iwabib, bi chi cʼaxil ʼo chique.


Ewi ri Jesús xebutak che na caquitzijoj ta che junok china Rire.


»Ecꞌu riꞌix chiꞌana chique ri ticawex jelaꞌ pachaꞌ ri quiwaj caquiꞌan rique chiwe. Ma e utakanic waꞌ Rutzij Upixab ri Dios tzꞌibital can cuma ri Moisés y ri kꞌalajisanelab.


Xubi'ij c'u chique raj c'ay que palomax: —¡Chesaj bi alak tak wa'! ¡Ma'an alak c'aybal che ri Rocho ri Nukaw! —xcha'.


Jela' k'u ri' lik kak'ul alaq chi utz pa ri taqanik na jinta utaqexik re ri Qanimajawal y Qakolob'enel Jesucristo .


lic co quesiq'uin che ubi'xiquil: «Ri jun K'apoj Bexex lic 'anom c'ax che, xew che Rire takal wi cac'oji' ronoje takanic y beyomal puk'ab, xew ruc' Rire c'o sakil na'oj y unimal chuk'ab, xew che Rire takal wi caxuc ib chwach y cayac uk'ij ruma ri unimal uchomalil» quecha'.


I ma Pédro xa ʼe cuʼ; are xuponic, xcʼam bi chila pa ʼo wi i camnak. Je qʼui ixokib malcanib que oʼic; xqui mol quib chirij chuwach i ma Pédro. Xqui cʼut che niʼpa i camix, niʼpa i qui ʼuʼ u yijbam, u si pam can i ati Dórcas chique are cʼaslic.


Ique xe 'e che u chac i Jesucrísto rumal i c'axnabal qui c'ux che . N-ta xak tobal-que quiqui c'am chique i winak chi n-queta'am tu wach i Dios .


Queje xin ʼan ile chiwe, man ʼutz qui cuba ni i cʼux che i Kajwal xa rumal u choʼab i Dios, n-rumal ta jun nojbal petnak ruʼ winak.


Yin in a-Páblo chi quin tak bi i wuj-i chiwe: in apóstol, lic in taktal rumal i Jesucrísto. In patan yin, n-petnak ta piqui nojbal winak, xak n-winak ta xin takawic; are i Jesucrísto xin takawic, xak i ka Kajaw Dios chi xcʼunsaw sak chuwach i Jesucrísto are camnak.


Ique toʼ xqui tij qui wa, xqui tuʼ qui yaʼ, xak toʼ xe cʼuliʼic, chi achiab, chi ixokib. Queje que tijin ile chu ʼanic cʼa xu rik i ʼij are xoc i mam Noe chupam u bárco, are ʼuri xpe i nim laj jab y conojel xe camic.


Jecꞌulaꞌ we cꞌo juna ticawex cuya rib pukꞌab ri Kanimajawal, cuꞌan xa jun ucꞌuꞌx rucꞌ.


I Jesus xu bij che : — Pachin i quiqui tij i ya chi quel pa c'otom-i , xa ca pe chic i c'atic chique .


Are xoj upon pa Róma , i capitan xe u jach i aj prexil pu'ab i caj'atzil i guárdia , xui-ri xu ya che i ma Páblo chi ca q'uiji che jun ja , xa ca chajix rumal jun soldádo .


Wa jun achi cantak bi che'la, xchap cuma raj wach e aj judi'ab y ya ne e ri' caquicamisaj. Ec'u ri'in cuc' ri nusoldados xi'nwesela' paquik'ab ma xinweta'maj rire aj Roma.


I achi xu bij : — Nim laj winak , cha bij chwe pachinok , man cwaj quin cuba in c'ux che ire .


Ire xc'unic xu tojbej re i quelbal chi sak ni'pa je 'o pu'ab i ujer 'atbal tzij . Queje ile xu 'ano man coj u c'ulaj i Dios ru' y coj u 'on rac'al ire .


Echiri' ri Jesús xrilo cotz'ol chiri' y xreta'maj uq'uiyal junab jela' u'anom, xutz'onoj c'u ri' che: —¿Cawaj catcunutajic? —xcha'.


Konoje k'u ri na jinta keta'am puwi ri Tzij Pixab' re ri Dios , na kaq'at ta tzij pakiwi' e chirij ri kub'i'ij wa Tzij Pixab' . Na ruk' ta k'u ri' , we kemakunik , kasach na k'u kiwach . No'j k'u ri keta'am wa Tzij Pixab' , we kemakunik , ri' kaq'at na tzij pakiwi' e chirij ri kub'i'ij wa Tzij Pixab' .


Ec'uchiri', ri Jesús xubi'ij chique ri winak y chique rutijo'n:


¿ N-iweta'am ta bawa yix , chi i ka ch'acul xak u cwenta i u ch'acul i Crísto ? U cwenta pues . Bay , in ch'acul yin , we u cwenta i u ch'acul i Crísto , ¿ 'utz na wi cwesaj che , quin yabej che jun mal laj ixok ? N-'us taj .


— Mayes , ronojel ile 'is quin tijin chu 'anic ; in jekom na lok c'a are in ch'utin — xu bij i achi che .


Niʼpa i que numic, nim i ʼutz u yom chique; xui-ri i beyomab, lic n-ta xu ya chique.


Ek'uchiri' xkiq'axuj ri ya' , xeb'opon che ri luwar re Genesaret y xkixim ri barco chuchi' ri ya' .


Yey pacha' k'u ri xu'an che ri libro , jek'ula' xumak'ama' kikik'el awaj chupa ri Rocho Dios y puwi ronoje ri kachapab'exik re kaloq'nimax ri Dios .


Cheto'o c'u alak ri xa queb quipa quicojom ri K'ijsak cha' rique caquijiquiba' quic'u'x chupa wa'.


Ma ri lic canrayij y nucubam pan nuc'u'x che, e wa': Che ronoje ri can'an chwach ri Dios na jinta c'ana cuya q'uix chwe. E lic cubul nuc'u'x che, jela' pacha' ri u'anom lok, e janipa ri can'ano cuc'am lo yacbal uk'ij ri Cristo, tob quinc'asi'ic o quincamic.


Cha tzucuj jun aj c'amol u tzam chique i kachalal lic 'utz , man je q'ui chic qui 'anom kelkel che quib , 'e te le chic 'uri ni'pa i quiqui coj u ch'ojil i retal circuncision . Ique , to' tzij quiqui bij , y que t'ortaj i winak cumal .


»We e laꞌ juna ixok cꞌo lajuj sakil puak rucꞌ yey cutzak cꞌu junok, ¿saꞌ ri cuꞌano? Cutzij akꞌ y naꞌl cumes rupa ja, cutzucuj cꞌu coqꞌuil yey na cuxlan ta che utzucuxic cꞌa echiriꞌ cuꞌrika lok.


Xakic'ate't c'u ri' xtzu'nic y xterej bi chirij ri Jesús, e ri' cuyac uk'ij ri Dios. Y conoje ri winak xebilow re xquijeko caquibixoj rubi' ri Dios.


Cantzꞌonoj tanchi cꞌut: ¿Raj Israel na quetaꞌam ta nawi waꞌ? ¡Quetaꞌam! Nabe na, e pachaꞌ ri xutzꞌibaj can ri Moisés puwi ri xubiꞌij lo ri Dios chique raj Israel: Riꞌin canꞌan chiwe cuꞌan cꞌax icꞌuꞌx chirij jun “tinamit” na tinamit taj; campetisaj iwoyowal chirij jun tinamit na jinta quetaꞌam puwi ri Kꞌijsak† Dt. 32:21 xchaꞌ.


Eta'am c'u alak c'o rajil uc'axel ri utz caka'ano y wa' e ri Cristo caya'w chikajujunal, tob cachacun jun ruc' juna patrón o xa pa re jun cachacun wi.


Y xinwil c'u oxib itzelilaj uxlabixel jela' quetzu'nic pacha' tutz'; jun quel lo puchi' ri dragón, jun chic quel lo puchi' ri nimalaj itzel chicop y jun chic quel lo puchi' ri jun k'alajisanel socoso'nel.


»E tak c'u ri ticawex quequiya ri catz-quichak' pa camic; ri c'o calc'o'al quequiya tak ri calc'o'al pa camic; ri e alc'o'al queyactaj chiquij quichu-quikaw y quequicamisaj.


Are ʼo chila, xe ril lok chi u tijoxelab uyej quiqui ʼan chu minic bi qui bárco chuwi ya, rumal i tew chi lic xpe chirij. Are ya ca pe u sakiric, i Jesus ya ca nakajab cuʼ, lic ca bin chuwi ya; ca tijin ricʼawic chiquiwach ique.


I Jesus xu bij chique: —Katzij, yix qui bij na i tzij-i chwe, chi ʼax bital wi: “Ajcun, cha cunaj awib yet,” qui bij na chwe. Xak qui bij na iri chwe: “Niʼpa i ka tom chi a ʼanom chila pa tinimit Capernaum, cha ʼana ni waral chupam a tinimit yet,” qui bij na chwe. (Queje xu bij i Jesus ile chique.)


Ecꞌu ri fariseos echiriꞌ xquita waꞌ, xquibiꞌij: «Waꞌ wa jun achi queberesaj bi ri itzel uxlabixel ruma ruchukꞌab ri Beelzebú, ri cajawal ri itzel uxlabixel» xechaꞌ.


'Ana k'u alaq orar cha' na kintzaq ta pakiq'ab' ri winaq e k'o Judea , ri eyakatajinaq chirij ri Q'ijsaq ; y 'ana alaq orar cha' ri hermanos e k'o Jerusalem kakik'ul chi utz wa qasa'n .


Chucab ʼij, are xsakiric, xtzalij chic pa rachoch i Dios. Je qʼui i winak xqui mol quib ruʼ; are ʼuri ire xcubiʼic, y xoc chu cʼutic u tzij chique.


Yet Ta, chi lic sucʼul i ca ʼano, i winak chuwach i jyub taʼaj n-quetaʼam ti a wach, péro yin lic wetaʼam a wach; i achiab-i (chi je a yom chwe) quetaʼam chic chi yet xin a tak lok.


I ʼatbal tzij chi u tzʼibam can i mam Moises xeʼel ʼuri chake pacha jun aj yuʼul acʼal; xoj u chajij pacha oj acʼalab, cʼa xcʼun ni Jesucrísto. Queje ile xu ʼano man coj eʼel ʼutz chuwach i Dios we caka cuba ka cʼux che i Crísto.


Juntir xu maj u be , y xa 'e chic chi rachoch u kajaw . Are ya cuponic , xui-ri , c'a naj panok 'o wi che i ja , xak te'et xa 'iltajic y xa etamax u wach rumal u kajaw . Ire lic c'ax xu na u c'ojol , y xa 'e pa'anem chu c'ulaxic . Are xu c'ulaj , xu tz'ulej , y xu tz'ubaj u palaj .


I achi xu bij: —Cuyu in mac, Nim laj Winak, cha bisoj chwe chi cat ʼe wuʼ, man ya ca cam i wacʼal.


Ri Jesús xuk'ul uwach : — ¿ Ub'e nawi kaki'an ayuno ri esik'im pa juna k'ulanikil we rala kak'uli'ik k'a k'o kuk' ? Na ub'e taj , ma k'a k'o rala chikixo'l .


Niʼpa i achiab xe tzukic, je joʼob mil.


Noꞌj cꞌu ri cuta ri nutzij yey na cuꞌan ta janipa ri cambiꞌij, canjunimaj rucꞌ jun achi na jinta unaꞌoj, ma xuꞌan ri rocho pa sanyeb.


E uwari'che , ri xeb'ujunimaj ri Dios , na ya'tal ta che ri tikawex kujach kipa — xcha' .


Ek'u ri aj tz'ib' re ri tinamit , echiri' xuch'ij kikub'axik ruk'iyal winaq , jewa' xub'i'ij : « Alaq achijab' aj Éfeso , ¿ china ri na eta'mayom ta re we ri tinamit ke ri aj Éfeso e chajal re ri rocho ri nimalaj tiox Diana yey junam ruk' ruk'axwach , ri qajinaq lo chikaj ?


Ri Jesús xucꞌul uwach: —Chatela chinuwach Satanás, ma jewaꞌ tzꞌibital can chupa Rutzij Upixab ri Dios: Lic chalokꞌnimaj ukꞌij ri Dios Kajawxel y xew Rire chanimaj ukꞌij Dt. 6:13 —xchaꞌ.


Raj judiꞌab xquicꞌul uwach: —Na cakaꞌan ta la paꞌbaj ruma ri utz ꞌanom la; e ruma macuninak la chirij ri Dios rucꞌ ri chꞌaꞌtem la. Ma rilal xa lal jun achi y caꞌan Dios che ib la —xechaꞌ.


Xui-ri , i Crísto xoj resaj pu'ab i c'ax-le chi oj 'o te chuwach . O'onom lok , we n-caka 'an ta ronojel pacha cu bij i 'atbal tzij tz'ibtalic , i c'okbal re i Dios 'o 'uri pakawi . Xui-ri , i Crísto xresaj i c'okbal-le chake ; ire xu ya rib chu ch'ijic i tojpen pa ka q'uexel yoj . I tojpen re i Dios chi ca pe te pakawi yoj , are ire xtojowic . Keta'am queje ile xe'elok man queje iri tz'ibtal chupam u wuj i Dios : “ Jun , we tzaybam che jun che' , c'oktal 'uri rumal i Dios . ” ( Queje ile tz'ibtal canok . )


Ri Dios , ri reta'am sa' ri k'o chupa ri kanima' ri tikawex , e xk'uluw ke ri na e ta aj judi'ab' kikojom rub'i' ri Cristo . Yey xuk'ut wa' echiri' xuya lo ri Santowilaj Ruxlab'ixel chike rike jela' pacha' xu'an quk' ri'oj .


Echiri' cac'ut Rutzij Upixab ri Dios chiquiwach rixokib, lic chirajawaxic rique xew caquito y maquic'ul uwach.


E taq ri qa hermanos xkich'ij uchuq'ab' ri dragón ruma rukik'el ri Q'apoj B'exex y ruk' ri Utzilaj Tzij xkitzijoj rike , yey na xkixi'ij tane kib' chwach taq ri kakik'ulumaj tob' ne xekamisaxik .


Na cajawax ta che Rire ri oj ticawex cakato'o; ma e ne Rire ri caya'w lo chike konoje ri kac'aslem, ri kuxlab y ronoje ri cajawax chike.


Tz'onoj alak ri rutzil uc'u'x ri Dios paquiwi ri quiternabem alak ruc' c'ax; matz'onoj alak ri na utz taj paquiwi', e tz'onoj alak ri utz.


Ma'an e alaq pacha' ri kaki'an ri e k'o pa q'equ'm , ma ri kaki'an rike na jinta k'ana uchak . Ri 'ana alaq e q'alajisaj alaq chike ri na utz taj kaki'ano cha' na kaki'an ta chik ,


Xo'on chupan jubi' , xe upon pa tinimit Capernaum . Are xc'un i uxlambal 'ij , i Jesus xoc pa molbal'ib que i aj Israel winak , y xoc chu c'utic chique .


E pacha' rija' re moxtasa echiri' katik pulew . Ma e ija' wa' más ch'uti'n chwa taq rija' k'o che ruwachulew ,


Echiri' xik'ow ri q'ij re uxlanib'al , ri María ri aj Magdala , ri Salomé y ri María ruchu ri Jacobo , xkiloq' kunab'al lik ki' ruxlab' re kakib'al rucuerpo ri Jesús chupa .


E xu'an wa' chupa jun k'ij re uxlanibal: Ri Jesús cuc' rutijo'n catajin quic'owic pa tak tico'n re trigo, yey rutijo'n caquich'upila' bi ri trigo, caquikil ruc' ri quik'ab y caquitijo.


I Jesus xu ta ile chi xqui bij, y xu bij chique: —Quin ʼan iri man je pacha iwabib. Are i je iwab cajwax jun ajcun chique; i ʼutz qui wach n-tu chac ajcun chique.


Jecꞌulaꞌ riꞌ, we rixok cuyoj rib rucꞌ jun chic achi yey cꞌa cꞌas ri rachijil, riꞌ cabiꞌx che e jun ixok na jusucꞌ ta rubinic ma camacun chirij ri tzij re ri cꞌulaniquil. Noꞌj we xcam ri rachijil, rixok quel chuxeꞌ rutakanic wa tzij; na camacun ta cꞌu riꞌ chirij ri cꞌulaniquil we cacꞌuliꞌ rucꞌ jun chic achi.


Tob' pa taq keb'ik'ow wi , kekikoj ri winaq pa k'axk'olil y pa b'is ;


Xa rumal ire , caka rik ronojel ni'pa u sujum i Dios chake . Rumal 'uri , are caka coj u 'ij i Dios , caka bij “ Amen ( katzij ) ” rumal ire .


K'o k'u jun ala teran b'i chirij ri Jesús , upisom rib' xa chupa jun sábana ; rire xchap kuma ri soldados .


Ri xewa'ik laj e lo wo'ob' mil chi achijab' yey na xeb'ajilax tane rixoqib' y rak'alab' .


Xui-ri , lic chu cuba u c'ux che i Kajwal are cu tz'onoj che ; man jun winak , we queb u c'ux chu tz'onoxic , ire queje 'uri pacha u wi ya , chi to' ca etz'ansax rumal i tew . Queje ile co'on i ka nojbal yoj we to' ca etz'anic ; i Kajwal n-cu ta taj wach i caka tz'onoj che , man n-ta u cubibal ka c'ux .


no'j ri Dios echiri' xu'an rub'i'tisinik che ri Abraham , na jinta junoq xq'atisan ri tzij chikiwach , ma e Rire xuq'atisaj rutzij che ri Abraham y na xajawax ta k'u junoq chik .


Cꞌo cꞌu jun achi José rubiꞌ, aj Arimatea, jun tinamit re Judea. Rire e jun chique ri uchapom wi rib ri kꞌatbal tzij, jun achi lic utz ucꞌuꞌx y lic jusucꞌ rubinic usilabic.


»Ecꞌuchiriꞌ, ri rajaw xubiꞌij chiribil rib: “¿Saꞌ ri canꞌan woꞌora? Cantak bi ri nucꞌajol lic cꞌax cannaꞌo;* ma cꞌaxtaj we xquil uwach rire, caquicꞌul na chi utz.”


¿Na at ta neba ri jun aj Egipto, ri xujek jun ch'a'oj wa maja' naj echiri' xeberesaj bi cajib mil achijab e camisanel pa tak ri luwar catz'intz'otic? —xcha che.


Ma ¿saꞌ ri cubiꞌij Ruchꞌaꞌtem ri Dios? Jewaꞌ cubiꞌij: Ri Abraham xucojo ri Dios e cuꞌana janipa ri xubiꞌtisij che y ruma cꞌu riꞌ xꞌaniꞌ jusucꞌ che Gn. 15:6 cachaꞌ.


I usuc' i tzij chi u 'alijinsam chake are iri : rumal i 'utz laj tzij re i Jesucrísto , n-xui ti aj Israel winak quiqui rik ni utzil chomal re i Dios , xak i ne te aj Israel quiqui rik na , y que'elok xak je re i jutzobaj re i Dios ; xak 'o que che ronojel ni'pa i u sujum i Dios chique i je re i Jesucrísto .


Are yin i tijoxel-le chi quin bij chiwe wach xwilo chi xoʼon i Jesus, xak in tzʼibam chupam i wuj-i. Yoj (chi oj u tijoxelab) ketaʼam chi wach i in tzʼibam, lic katzij.


Xkib'i'ij k'u che : — Ri'at lik pa mak xatalax wi . ¿ Kawaj kami ri' katk'utun chiqawach ? — xecha che . Chwi k'u ri' la' , na xkik'ul ta chi pa ri sinagoga .


¿Wach u ʼonquil ʼuri chi i Crísto xa umuk uxiquin i mam David? ¿Wach u ʼonquil ile, man lic are i mam David xu bij “Wajwal” che i Crísto? —xcha. I uqʼuial winak je ʼo chila lic que quicot chu tayic.


I Dios xu c'unsaj sak chuwach i Jesucrísto are xcamic . We i u Tewal ire jekel piwanima yix , xak queje co'on che i ch'acul yix are quix camic , cu ya tan chic u c'aslemal . Queje ile cu 'an na , ru' u Tewal ire chi 'o piwanima .


Conoje c'u ri winak xewa'ic y xenoj chi utz.


Ma lic e q'ui ri e c'o paquik'ab itzelilaj uxlabixel, yey wa' wa itzelilaj uxlabixel quesiq'uinic quebel bi chique ri winak. Y e c'o uq'uiyal jetz' y sic xecunutajic.


Xui-ri , ma 'an cas che tak i tzij chi n-ti usuc' , chi xa cu' i winak petnak wi chi n-ta Dios cu' . Cha tija a 'ij chu nimarsaxic a cho'ab che a c'aslemal chuwach i Dios .


I racʼal ruʼ i mer rixokil, xalax rumal u choʼab i Dios pacha u bim can i Dios che i mam Abraham; xui-ri i racʼal chi xalax ruʼ i ixok chi ajchac cuʼ, ile toʼ qui rayijbal ique.


Ruma c'u xa julaj xuya rib pa camic, xa jumul xu'an jusuc' chique ri quiya'om quib puk'ab ri Dios.


We xajilaj alak wa nutz'ibam, camaj alak usuc' sa' ri xk'alajisax chwe puwi ri Cristo.


Ni'pa i quiqui kajsaj u cho'ab itzel , are i 'o ni qui 'u' 'uri sak . Xak n-quin chup ti qui bi chi tz'ibtal chupam i wuj pa tz'ibtal wi qui bi ni'pa i 'o qui c'aslemal sakil . Quin bij na chuwach in Kajaw chi ique-le lic je we yin , xak queje quin bij na chiquiwach u ángel .


y xqui bij che: —Yet chi at Crísto, cha bij ʼu chake pachin xat chʼayawic —xe cha che.


Are xutzin u bixquil ile chique, xu bij: —We yix ʼo i xiquin chu tayic, chi ta u be ʼuri —xu bij chique.


Ri yaꞌtal che capixabanic, e chuyaꞌa rib che ri pixabanic. Ri yaꞌtal che casipanic, e chuꞌana riꞌ ri casipan rucꞌ ronoje ucꞌuꞌx. Ri yaꞌtal che cucꞌam quiwach jujun chic, e chuyaꞌa rib che uꞌanic waꞌ chi utz. Ri yaꞌtal che cucꞌut ri cꞌaxnaꞌbal ucꞌuꞌx, e chuꞌana riꞌ rucꞌ quiꞌcotemal.


Xchaqui chakajok, y xoc chic chi tzʼib pulew.


I ma Páblo i ma Sílas , are xqui maj qui be , xe ic'aw pa tinimit Anfípolis , xak xe ic'aw pa tinimit Apolónia , te'uri xe upon pa tinimit Tesalónica . Chila 'o wi jun ja pa quiqui mol wi quib i aj Israel winak .


Lic anim tan echiriꞌ lic cꞌa kꞌekuꞌm, xwaꞌlij bi ri Jesús, xel cꞌu bi chupa ri tinamit y xeꞌec pa jun luwar catzꞌintzꞌotic chaꞌ cuꞌana orar.


Yix are qui ta rason chi ca ʼani chʼoʼoj pa tak tinimit, xak we ʼo i quiqui ʼan chʼoʼoj chirij i ʼatol tzij, mi xij iwib rumal. Queje ni ile queʼelok nabe, xui-ri, ile n-are ti mer qʼuisbal ʼij —xu bij i Jesus chique.


Ri'in xinta k'u ri kajlib'al ri soldados e k'o chwi kawayu' re keb'ek pa ch'a'oj , e ka'ib' ciento millones chi konoje .


Yey Rire xujeq uya'ik uk'iyal k'utunik chikiwach ruk' taq k'amb'al na'oj , jewa' xub'i'ij chike : « Jun awanel xel b'i cha' ke'awanoq .


¡Ya xcʼun pin jolom wach i quin ʼano! Teʼuri ʼo ni winak quin qui cʼulaj na cuʼ ruʼ ja, are n-ta chic in patron.” Queje ile xu chʼob pu jolom.


Ri Jesús xuc'ul uwach: —Ri yac c'o quijul y ri tz'iquin quexiq'uic' che ruwa caj c'o quisoc; no'j Ralaxel Chiquixo'l Ticawex na jinta ne uluwar tob xa pa cuxlan wi —xcha'.


Ek'u utaqanik wa' chiqe : Qakojo rub'i' ri Jesucristo , Ruk'ajol ri Dios , yey k'ax qana'a qib' chiqawach jela' pacha' ri xojutaq Rire che u'anik .


I Jesus xu bij che: —¿Katzij nawi cat camic tobal we? Sak laj tzij quin bij chawe, woʼor mísmo, are cʼa maja ca chʼaw i ucamul acʼ, cawuwaj na in wach oxmul —xu bij che.


»Xpe c'u jun unimal numic chupa tak ronoje ri luwar re Egipto y re Canaán. Ruma c'u wa' xpe unimal c'axc'obic paquiwi ri kati'-kamam ma na jinta caquitijo.


Xu'an tak wa' cha' e xu'ana rubi'im ri Dios ruma ri k'alajisanel Isaías:


Ri cambiꞌij e waꞌ: Echiriꞌ ri na quetaꞌam ta uwach ri Dios quekasan rucꞌ awaj chwach juna tiox, na e ta chwach ri Dios quekasan wi, ma e chiquiwach tak ri itzel uxlabixel. E uwariꞌche lic na cuaj taj caꞌan e alak cucꞌ ri caquilokꞌnimaj tak ri itzel uxlabixel.


Ix wachalal , ni'pa tak i u yom u Tewal i Dios chake , 'anbal re u chac , cwaj yin lic qui ta usuc' ,


Are xqui ta u cʼastajic qui wach i camnak, ʼo jujun xqui yoʼya, xui-ri je ʼo juban chic xqui bij: —Cʼa te ca bij tan chic chake coʼon panok —xe cha.


Riꞌin quebenutak bi caꞌib nukꞌalajisanelab quicojom quikꞌuꞌ lic tzacꞌan upa* chaꞌ caquitzijoj ri Nutzij oxib junab rucꞌ nicꞌaj.†


ʼUtz re ire chi n-cojtal ti u mac rumal i Kajwal. (Queje ile tzʼibtal can chupam u wuj i Dios.)


Ma Ruch'a'tem ri Dios lik k'aslik y lik k'o uchuq'ab' . E ne pacha' más k'o re' chwa juna espada ka'ib' uwi re' , ri kopon k'a che taq rigonsiyil y kok k'a pa k'o wi taq ri sulus chupa ri b'aq . Jek'ula' Ruch'a'tem ri Dios kopon ne k'a chupa ruk'u'x y ri ranima' juna tikawex , yey kuq'alajisaj k'u runa'oj ri tikawex y taq ri rayib'al k'o chupa ri ranima' .


y n-xqui rik ti camnak . Xe c'un ku' y xqui bij chake chi xquil queb ángel chila ; xbix chique chi ire c'aslic , que cha .


»Woꞌora cambiꞌij chiwe riꞌix ri quixtaw we: Cꞌax chebinaꞌa ri e aj retzelal cꞌuꞌx chiwij. Chiꞌana ri utz chique ri tzel quebilow iwe.


Yey ri quiwi' e pacha' quiwi' ixokib, y ri que' e pacha' ri que' tak ri coj.


Ecꞌu laꞌ catajin waꞌ pujolom ri Pedro, xeꞌec chirocho ri María ruchu ri Juan, ri cabiꞌx Marcos che. Chiriꞌ quimolom wi quib uqꞌuiyal hermanos quetajin pa oración chwach ri Dios.


Ri Jesús xuk'ul uwach : — Wa' wa'chijab' na jinta runa'oj ri Dios kuk' , pacha' e tiko'n na e ta tikom ruma ri Nuqaw k'o chila' chikaj ; ruma k'u ri' , kamich' b'i k'a pa ratz'ayaq .


Xui-ri , weta'am ipa quin 'e wi pa tak tinimit , quin tij uyej ; 'olic quin qui min pa cárcel . Ile weta'am , man i u Tewal i Dios ca bin chwe .


I Jesus , are xe upon pa jyub Cesaréa re i Filípo , xu bij chique u tijoxelab : — ¿ Wach quiqui bij i winak chi in pachin yin chi in Achi aj Chiaj ? ¿ Wach quiqui bij ique ? — co'ono .


Chupa c'u ri' la' la k'ij na cajawax ta chic qui'an tz'onobal chwi ri nubi'im. »Pakatzij wi cambi'ij chiwe: Ronoje ri quitz'onoj che ri Nukaw pa ri nubi', Rire cuya chiwe.


'O jun tzij quin bij na chiwe : we 'o rajwaxic chiwe , chi tz'onoj , y Dios cu ya na chiwe ; chi tzucuj , y qui rik na ; chi c'ojc'a i porta , y ca jak na chiwe .


Xe u nabsaj juban aj takon quiqui tzucuj pan qui posar . Xe 'e ique che jun aldéa u cwenta i jyub Samária .


Xc'un c'u jun ixok ruc'a'am jun c'olibal nojinak che cunabal lic qui' ruxlab y lic q'ui rajil. Xkib c'u ruc' ri Jesús y xuk'ej ri cunabal chu'jolom echiri' Rire tz'ul chwa ri mexa.


Ma ri Pedro xaki cawa' cuc' ri hermanos na e ta aj judi'ab, no'j echiri' xec'un jujun e petinak Jerusalem pa riglesia pa c'o wi ri Jacobo, xresaj rib chiquij ri na e ta aj judi'ab y na xwa' ta chi cuc', ma cuxi'ij rib chiquiwach ri lic queboc il che ri retalil re circuncisión.


Are xu ta chi je qʼui i winak ca tijin quicʼawic, “¿Wach copis ile?” xu bij.


Ri Dios retaꞌam, pakatzij wi riꞌin lic cꞌax cannaꞌ onoje alak. Yey wa cannaꞌ pa ri wanimaꞌ che alak, e ri Kanimajawal Jesucristo yaꞌyom chwe.


caquichap tak ne cumatz paquik'ab. Yey we c'o ri xquitijo y na quina'bem taj camisabal que, na jinta c'o cu'an chique. Caquiya ri quik'ab paquiwi tak ri yewa'ib, y wa' quecunutajic —xcha'.


ruro' , ruk' ónice ; ruwaqaq , ruk' cornalina ; ruwuq , ruk' crisólito ; ruwajxaq , ruk' berilo ; rub'elej , ruk' topacio ; rulajuj , ruk' crisopraso ; ri junlajuj , ruk' jacinto y rukab'lajuj , ruk' amatista .


Xui i ma Lúcas 'o chi wu' . Cha tzucuj i ma Márcos , y cha c'ama li waral , col u tobej na we che in chac .


I ʼutz laj tzij-le, cu cʼut chake wach u ʼonquil chi n-ta ka mac chuwach i Dios. I u ʼonquil cu ʼan chake, are rumal u cubibal ka cʼux che i Kajwal; xa rumal u cubibal ka cʼux che coj oʼon ʼutz chuwach i Dios. Man queje iri tzʼibtal chupam u wuj i Dios ujer: “Niʼpa i n-ta chic qui mac chuwach i Dios, ʼo qui cʼaslemal sakil rumal u cubibal qui cʼux che i Kajwal.” (Queje ile tzʼibtal canok.)


Keta'am ile , man are xka bij u tzij i Dios chiwe , n-are ti to' ka chi' yoj xbin i 'utz laj tzij-le , 'o u cho'ab u Tewal i Dios ku' , are xka bij chiwe . Xak lic jiquil ka c'ux che , chi ni'pa i xka bij , lic sak laj tzij . Rumal-i , lic xka na kib che , wach xka 'ano man 'anbal re i 'utz chiwe yix ; ile lic iweta'am yix .


«Hermanos, lic chirajawaxic wi e cuꞌana na ri tzꞌibital can chupa Ruchꞌaꞌtem ri Dios puwi ri xubiꞌij ri Santowilaj Ruxlabixel ruma ri David echiriꞌ xchꞌaꞌt puwi ri Judas aj Iscariot. Waꞌ e ri xnabej chiquiwach ri xechapaw bi ri Jesús,


Ec'u ri Kanimajawal jewa' cubi'ij: «¡Chitape'! ¡Na naj ta chi ri woponic iwuc'! Lic nim uk'ij ralaxic ri cutakej tak wa k'alajisanic tz'ibital chupa wa libro» cacha'.


Pero ri Jesús na xuk'ul ta k'ana uwach ; ruma k'u ri' , ri taqanel lik xkam ranima' che .


N-xoj tiqui ta chu 'atixic , rumal-i xka bij : — Chu 'ana ni Dios pacha i craj — xoj cha . Y n-xoj ch'aw ta chic .


Cacaj ique quiqui 'an tijonel che quib re i ujer 'atbal tzij , xui-ri n-quiqui ta tu be wach tak i quiqui bij ; lic co qui wach que tijin chu c'utic , xui-ri mi ne ique quiqui ta usuc' .


I mac atzalal , are xjekan chuwach i jyub ta'aj , xa jun achi xcojow lok . ( Are i Adan xcojow lok . ) Rumal i mac atzalal xoc li camic . I camic-le xa 'ax chiquiwach i winak man conojel xe macunic .


Ma coj chique, man je mas che cuarénta achiab qui yom qui wach cuʼ chi quiqui camsaj i ma Páblo. Are cawesaj bi ire, cacuwaj quib chu royʼexic. Qui bim chi n-quiqui tij ti qui wa, xak ni qui yaʼ, cʼa quiqui ʼan ni ile. Qui bim chi che cʼokox rumal i Dios we n-quiqui ʼan taj. Y je yij chic chu ʼonquil ile, xui chic coyʼem a tzij yet. (Queje ile xu bij i ala che.)


man ire laj xcam chu ʼanic u chac i Crísto. Xu ya rib chuwach i camic tobal-we; are xcʼun waral chin toʼic, xol u ʼana i qʼuexel yix chwe yin, niʼpa i rajwaxic chwe.


Katzij, i Jesucrísto n-are ti aj tolque i ángel, ire aj tolque i winak; ire xcʼunic, que u tobej i je u muk u xiquin i mam Abraham.


Yey e ri Dios ri kujikib'a' qak'u'x chi utz ruk' ri Cristo junam uk' alaq y xojucha'o cha' koju'an re Rire .


Che i cuárto-le, xe ʼel li wukub ángel chi cucʼam wukub tojpen. I qui ʼuʼ, ʼantal che i cʼul sak, líno ca bix che; lic ca walchʼinic. Xak i yutʼbal u wach qui cʼux, lic óro.


»Y riꞌin xincꞌul uwach: “¿China rilal, Wajawal?” Rire xubiꞌij chwe: “Riꞌin in Jesús ri aj Nazaret, ri jun catchꞌoꞌjin chirij” xchaꞌ.


Iweta'am chi jun ac'al , we c'a te alaxnak , lic ca c'achiric craj u tz'um . Queje ile chi 'ana yix che u tzij i Dios man quix u q'uitsaj na che i c'aslemal chuwach i Dios .


Ri winaq xkik'ul uwach : — Ruma Rutzij Upixab' ri Dios ri'oj qeta'am : Rucha'o'n lo ri Dios na jinta utaqexik ruk'aslemal . ¿ Cha'ta k'u ri' kab'i'ij la Ralaxel Chikixo'l Tikawex kayaki' che ruwachulew ? ¿ China k'u ri' “ Ralaxel Chikixo'l Tikawex ” kab'i'ij la ? — xecha' .


Echiriꞌ oj acꞌalab, e ri kachu-kakaw che ruwachulew lic xojquikꞌilo y xkanimaj quitzij. ¿Suꞌchac cꞌu riꞌ na cakaya ta kib pukꞌab ri Kakaw cꞌo chilaꞌ chicaj chaꞌ jelaꞌ cacꞌojiꞌ kacꞌaslemal chwach Rire?


Cantioxij che ri Dios ma ri'in más ya'tal chwe chiwach ralak quinch'a't pa jujun chic ch'a'tem na numajom taj.


I cajʼatzil i soldádo xu cʼam bi chuwach i capitan y xu bij che: —I ma Páblo chi tzʼapilic xin u siqʼuij y xu bij chwe chi quin cʼam li ala-ri awuʼ, man ʼo craj cu bij chawe —coʼono.


¡Cʼamori che i Dios! Ya ca jekan u ʼatbal tzij chi coʼon ni Jun-i, chi u muk u xiquin can i ka mam, mam David. ¡Chocsax u ʼij i Dios! (Queje ile xe siqʼuin chu bixquil.)


Noꞌj copon na ri kꞌij echiriꞌ quesax bi rala chiquixoꞌl;†† cꞌa ecꞌuchiriꞌ, caquiꞌan ayuno —xchaꞌ.


Queje xe ic'aw wi ique ile ; y xe'elok pacha u bim can i Kajwal ujer . Ire u bim che jun ajbil u tzij :


Na utz ta cꞌu riꞌ we cꞌo junok e xew cutzucuj ri utz chiribil rib, ma ri lic chirajawaxic wi e cutzucuj ri utz chique ri nicꞌaj chic.


Xak cha tzʼibaj i tzij-i che i aj cʼamol u tzam i jutzobaj re i Dios chila pa tinimit Tiatíra; cha bij chique: “Iri are u tzij u Cʼojol i Dios chi u baʼwach pacha u tzunbal u rep ʼaʼ, xak i rakan ca walchʼinic, pacha chʼichʼ ca walchʼinic chi lic ʼuytal rij.


» Chwa k'u ri' ri kaj kilitaj k'utub'al che ri q'ij , che ri ik' y che taq ri ch'umil ; yey taq ri winaq che ruwachulew kasach kina'oj y kakijeq kakixi'ij kib' che ri nimalaj uch'awib'al ri mar y che ri ya' lik kel chikaj chwi ri mar .


Ruma wa' raj judi'ab más xquiya quib che ucamisaxic ri Jesús, ma e chiquiwach rique cupalajij ri takanic puwi ri k'ij re uxlanibal. Y na xew ta wa', ma cujunimaj ne rib ruc' ri Dios echiri' cubi'ij ri Dios e Ukaw.


Na jinta ne cꞌana xiꞌin ib cucꞌ chwach ri Dios Sal. 36:1 cachaꞌ.


Xak queje yix , i Dios lic quix rilo . Ire xak reta'am neri ni'pa i wi 'o che i jolom chi jujunal .


Y jelaꞌ ri trompeta cachꞌawisaxic chaꞌ ri soldados caquiyijbaꞌ quib re quebec pa chꞌaꞌoj. Pero we na kꞌalaj ta uchꞌawisaxic caꞌanic, ri soldados na queboc ta il che.


Xu chʼob i gobernador mok ca sujux mer che rumal i ma Páblo loʼbal re i relbal pa cárcel. Rumal-i, qʼuial mul xu siqʼuij i ma Páblo ruʼ.


Chucab 'ij , are ya cu maj u be , xu ya can mer che i rajaw i posar . Xu bij che : “ Ca chajij i achi-ri chwe , y we n-co'on ti mer-le , are quin tzalij chalok , quin yijba chawe , ” xu bij . ( Queje i tijojbal tzij ile xu bij i Jesus che i tijonel re i 'atbal tzij . )


Rumal-i , lic xqui coj u 'ij i Dios rumal wach u 'anom chwe .


Xu bij chique: Are iri are in quiqʼuel chi ca yijbaw ni trat cʼacʼ ruʼ i Dios. Ca turuw na, ʼanbal ni ʼutz chique uqʼuial winak.


Te'uri i apostelab , xak i nimak tak mam'ib cu' conojel i creyent , xe oc chu ch'obic wach quiqui 'ano . Xe qui cha queb cachi'il , que qui tak bi cu' i ma Páblo i ma Bernabe che i tinimit Antioquía . I queb-le je are i ma Sílas , xak i ma Júdas ( chi xak ma Barsabas quiqui bij che ) . Che queb achiab 'o qui 'ij chiquixol i cachi'il .


Ek'u ri Nicodemo , ri jun achi xe'ch'a'ta ruk' ri Jesús chaq'ab' , xopon che uto'ik ri José . Ruk'a'am laj jun quintal kunab'al lik ki' ruxlab' , wa' mirra uyijb'am ruk' áloes .


Are xe uponic, xquilo chi i abaj tzʼapbal re u chiʼ i jul ya ʼelsam chic pu qʼuijibal.


Are 'uri , i achi chi 'o itzel tew che , xa 'e chiquij ; lic xe u chapo , y xe u ch'ayo . Te'uri i achiab xe 'anmaj bi che i rachoch i achi , je ch'analic , lic 'antal c'ax chique .


Ec'uchiri' ri K'apoj Bexex xuloch'ij ruca'm sello, xinta ukul ruca'm chique ri cajib c'o quic'aslemal pacha' e ángeles, jewa' xubi'ij: «¡Sa'a!» xcha'.


xui-ri , ire lic u C'ojol i Dios , lic nim u cho'ab ; ile xa 'alijinsax chake rumal i lo'laj u Tewal i Dios are xwalij wi li Jesucrísto chiquixol i camnak .


I achi n-xretamaj tu wach pachin i xutzirsawic , man i Jesus we' xel chiquixol i u q'uial winak chila .


Ecꞌuchiriꞌ ri Pablo xuya rukꞌab paquiwiꞌ, ri Santowilaj Ruxlabixel ri Dios xkaj paquiwiꞌ y xquijek cꞌu riꞌ quechꞌaꞌt pa jujun chic chꞌaꞌtem na quimajom taj y caquikꞌalajisaj ri tzij uyaꞌom ri Dios chique.


Cha ʼana cwent awib che ire-le, man lic cu tzucuj chʼoʼoj chirij i tzij chi coj tijin yoj chu paxsaxic.


Yix ʼut, we xui cʼax que i na ique chi xak cʼax quix qui na yix, n-ta qui chʼac na ʼuri ruʼ i Dios. Xak i je mal laj tak aj alcawal queje quiqui ʼan ile.


Tecꞌuchiriꞌ, chupa ri xcꞌut chinuwach ruma ri Ruxlabixel ri Dios, ri ángel xinucꞌam bi chupa jun luwar catzꞌintzꞌotic y chilaꞌ xinwil jun ixok tzꞌul chwi jun nimalaj itzel chicop cak rij, yey waꞌ tzꞌibital uqꞌuiyal biꞌaj chirij re cꞌakibal bi ukꞌij ri Dios. Waꞌ cꞌo wukub ujolom y lajuj rucꞌaꞌ.


I achi-le , we n-ru' ti Dios petnak wi , n-ta pu'ab-i cu 'an ile — xu bij i mawach te'ek .


Quintzꞌiban pan ucꞌ la rucꞌ cubulibal nucꞌuꞌx, ma wetaꞌam quicꞌow ne uwiꞌ ri caꞌan la chwa wa cantzꞌonoj cheꞌla.


Y xinta c'u jun kulaj xel lo pa ri tz'ulibal re takanic, lic co xch'awic, jewa' cubi'ij: «¡Chatape'! Ri Dios cac'oji' chiquixo'libal ri ticawex y cajeki' cuc'; ma rique e utinamit, y Rire e Dios que rique.


Lic cwaj quix in solij, yabal jubiʼ i nojbal re i cʼaslemal chuwach i Dios, jicbal re i cʼux che ire.


Ya'a alak rutzil uwach ri Apeles, ri lic uc'utum ri cubulibal uc'u'x ruc' ri Cristo. Ya'a alak rutzil quiwach conoje ri e c'o pa rocho ri Aristóbulo.


I xu ʼano are iri: i ma Pédro, are xcʼun tan, ʼutz i xu ʼano man xwa cuʼ conojel i kachalal, tupu je ʼo jujun chique ne te aj Israel winak. Queje ile ca tijin chu ʼonquil, xui-ri, are xe cʼun i jujun je taktal li rumal i ma Jacóbo, i ma Pédro xoc chu jeqʼuic rib chi waʼim cuʼ i ne te aj Israel. Xu xij rib cumal i xe cʼunic man ʼo jujun que binic chi ʼo u chac i retal circuncision chique i ne te aj Israel.


Xebopon tanchi Jerusalem ri Jesús cucꞌ rutijoꞌn. Y echiriꞌ cabin chupa ri Rocho Dios, ri nimak e aj chacunel cucꞌ raj cꞌutunel re ri tzijpixab y ri nimak winak re ri tinamit, xekib rucꞌ.


Ec'u ri Jesús lic c'ax quebuna' ri oxib quichak' quib: Ri Marta, ri María y ri Lázaro.


Y cubi'ij: Ruma c'u ri', rachi echiri' cac'uli'ic, caresaj rib chiquij ruchu-ukaw cha' cajeki' ruc' ri rixokil;


Che chic i wukub ʼij, xe u rika i ʼij re chic jun uxlambal ʼij. Xqui mol quib laj conojel i winak re i tinimit chu tayic u tzij i Dios.


Yey ri Dios na cuk'at tane tzij puwi junok, ma puk'ab Ruc'ajol uya'om wi cuk'at tzij paquiwi ri ticawex,


I aj Fariséo, xak cuʼ i ajwab sacerdóte xquesaj u bixquil chique i winak: “We xiwil u wach i Jesus, chi bij chake,” xqui bij. Queje ile xqui bij man cacaj ique quiqui chapo.


Lal Nukaw, cantz'onoj co che'la chu'ana xa jun quic'u'x chiquiwach junam kuc' ri'oj, jela' pacha' ri'in uc' la y Rilal wuc' ri'in, cha' ri e c'o che ruwachulew caquicojo e rilal takayom lo la we ri'in.


»Ecꞌu riꞌoj lic ketaꞌam waꞌ ma xkil ronoje ri xuꞌan ri Jesús pa tak ri luwar re Judea y chilaꞌ Jerusalem. E waꞌ Rire ri xyaꞌiꞌ chwa cruz y xcamisaxic.


Ec'uchiri', xopon jun achi Jairo rubi', rire aj wach re ri sinagoga. Wa' wa'chi xuxuc rib xe'rakan uk'ab ri Jesús y lic xelaj che que'ec chirocho,


Ma riꞌoj na jinta pakakꞌab cakacꞌak bi quikꞌij ri quebin chupa ri Kꞌijsak. Ri cakaꞌano e cojchacun ne ruma ri Kꞌijsak chaꞌ conoje quebin chupa.


Caquiyac cꞌu ukꞌij ri Dios y lic chom ri quichꞌaꞌtibexic caꞌan cuma conoje ri ticawex re ri tinamit. Yey ronoje kꞌij e cꞌo más ticawex catajin quicolobetajic ruma ri Kanimajawal, y jelaꞌ xqꞌuiyar riglesia.


Ek'uchiri' , xuxut'uj kiwi' y xub'i'ij chike : — Chik'ulu ri Santowilaj Ruxlab'ixel ri Dios .


Xak xu bij: —I u Tewal i Dios xkaj li chicaj pacha palomax ca ʼanawic. Xkajic y xcanaj puwi i achi-le. Yin mísmo xwilo.


» Xkesaj k'u b'i ruk'ajol rachi chupa wa' wu'lew y xkikamisaj » xcha ri Jesús . Tek'uchiri' xutz'onoj chike ri winaq : — Chiwach ralaq , ¿ sa' nawi ku'an ri rajaw ri tiko'n chike raj tunulel ?


I Jesus xu bij che: —A-Júdas, ¿Ruʼ bari jun tzʼubanic ca ʼan-na, ca jach ni Achi aj Chicaj piquiʼab i aj chʼoʼoj chirij? —xu bij che.


Chila je ʼo jujun aj Fariséo junam cuʼ i qui tijonel re i ujer ʼatbal tzij; ique, are xquilo chi i Jesus ca tijin chi waʼim cuʼ i winak-le, xe oc chu bixquil chique i u tijoxelab i Jesus: ¿Wuchac i mayes yix cu tij u wa cuʼ i mal laj tak aj tzʼonol alcawal, xak cuʼ juban ajmaquib? —xqui bij chique.


Xintz'iban c'u pan che alak ri c'o alc'o'al alak, ma eta'am chi alak uwach ri Kanimajawal, ri xex chi c'o lo wi echiri' c'amaja' ne ca'ani' ruwachulew. Xintz'iban pan chiwe ri ix alabo-alito, ma lic c'o ruchuk'ab ri Dios iwuc' y Ruch'a'tem ri Dios lic tiquil chupa ri iwanima' yey lic ich'ijom chi uchuk'ab ritzel winak.


I Jesus xu ta wach i quiqui bij are ca tijin chu cʼutic chique i winak pa rachoch i Dios. Teʼuri co xchʼawic y xu bij: —Qui bij yix iwetaʼam in wach; qui bij yix iwetaʼam pa xin pe wi. Xui-ri, yin n-toʼ ta in cʼun-nak pin wach wi. In cʼun-nak man in taktal li rumal i Jun chi yix n-iwetaʼam tu wach, péro ire sakil.


I ma Pédro, i ma Wan que tijirbi coquic pa rachoch i Dios; i achi clis, are ril qui wach, xu jek u tzʼonoxic mer chique.


Jun we-yin 'o u chac ca terej chwij , tupu ca cam na rumal . Pachin n-craj ti u 'anic ile , n-ca majaw ta 'uri che chi we-yin .


Echiri' xoponik , xok chirocho ri Zacarías y xuya rutzil uwach ri Elizabet .


Xak n-ta chic ca loʼow i qui canéla, tak i juban cunbal re i comída, xak i qui inciénso, i qui mírra, tak i juban cunbal muy. N-ta chic ca loʼow i víno, i acéite, i arin, i trígo. N-ta chic ca loʼow i qui chicop, i qui chij, i qui caway, i qui careta. N-ta chic ca loʼow i qui mocom (ile are qui cʼaslemal i winak quiqui cʼayij.) Lic n-ta chic ca loʼow i qui cʼay.


Mok 'o i quiqui bij : “ Bay , i ka mac atzalal yoj cu rik ni u chac che i Dios , ” mok que cha . “ Cu rik u chac che , man 'ilbal-re chi nim ni rutzil i Dios chuwach i kutzil yoj . We n-caka 'an ti ka mac , n-ca 'alijin ta 'uri we lic 'utz i Dios . Rumal-i , n-'us taj we i Dios coj u ya pa tojpen , man xa are jun pawor ka 'anom che , ” mok que cha . ( I xin bij-le are pacha i quiqui bij i winak ; n-are ti pacha cu bij i Dios . )


Ek'uchiri' xuk'is rajilaxik Rutzij Upixab' ri Dios , xub'oto y xuya tanchi che ri aj chak re ri sinagoga , y xtz'uyi' chikiwach ri e k'o chiri' . Y konoje lik kakitzutza' pan uwach .


I Jesus , are xrilo , xpe roywal y xu bij chique : — Chi ya chique i ac'alab que c'un wu' ; me i 'atij , man 'o que ique che i 'atbal tzij re i Dios , xak chique i je pacha ac'alab .


Teʼuri i Jesus xu bij chique u tijoxelab: —Pachin jun craj ca terej chwij, ʼo u chac mu chʼob chic rib, xui-ri cha terej na chwij, tupu ca cam na rumal.


I Jesus, are xu jek u chac, colo ʼo chic tréinta junab che. Ire, are u cʼojol i ma Jose, quiqui bij i winak. I ma Jose-le, are u cʼojol i ma Eli.


Ralak ri na alak ta aj Israel, rojertan na xcoj ta alak utzij ri Dios. No'j wo'ora e raj Israel ri na caquicoj ta utzij; y ruma c'u wa', ya'tal che ralak cac'ul alak ri c'utubal re ri rutzil uc'u'x ri Dios.


Cꞌa quetajin ne che uchꞌaꞌtibexic ri quilom y ri quitom, echiriꞌ ri Jesús xwinakir chiquiwach, xakicꞌateꞌt xtaqꞌuiꞌ chiquixoꞌl y jewaꞌ xubiꞌij chique: —Cꞌola utzil chomal iwucꞌ —xchaꞌ.


China k'u ri k'o utanib'al , e chuta ri kub'i'ij ri Ruxlab'ixel ri Dios chike taq riglesias . China k'u ri kach'ijow uchuq'ab' taq ri na utz taj , ri' na kik'ow ta chupa ruka'm kamik , kacha' .


Chi tejebsaj iwib ruʼ i Dios, xak ire ca tejeb ʼuri iwuʼ yix. Yix chi ix ajmac, chiwoʼtaj can i n-ʼus taj. Yix chi qui bij chi cʼax qui na i Dios, péro xak cʼax qui na i toʼ re u wach i jyub taʼaj, chi josʼij ʼuri iwanima.


E juna aj wach re riglesia lic chirajawaxic jusuc' rubinic usilabic cha' na jinta cach'a'tiben re. C'ola jusuc' ruc' ri rixokil yey ri ralc'o'al chirajawaxic quicojom rubi' ri Cristo, e cojol tzij y na catataj ta c'u chique e aj mac o e titz'itak.


Noꞌj ri Jesús xunaꞌbej saꞌ ri caquichꞌobo; ruma cꞌu riꞌ, xubiꞌij chique: —¿Suꞌchac cachꞌob alak ri na utz taj?


Y yin quin ya i qui cʼaslemal chi n-tu qʼuisic. Lic n-que sach taj; xak mi ta jun cu maj chwe.


Ique xqui bij: —Ire lic que u camsaj ni je aj ʼanol mal-le; lic n-cril ta toʼbal qui wach. Teʼuri cu ya i rulew chique juban chic aj mediant, chi quiqui jach i re ire che, are cu rik i ʼij —xe cha i mamʼib che i Jesus.


I ixok aj Samária xu la' u wach che i Jesus : — Yet at aj Israel winak , ¿ wuchac ca tz'onoj a ya' chwe yin chi in aj Samária winak ? Queje ile xu bij che man i aj Israel winak n-cacaj ta quib cu' aj Samária .


» Yey ri e k'o wuk' paqatzij wi xkil ruwonib'al ri aq' xwol ka'n panuwi' y xkixi'ij kib' che ; no'j na xkimaj ta usuk' ri qulaj kach'a't wuk' .


Ri Dios u'anom wa' cha' na jinta junoq ku'an nim che rib' chwach Rire .


ronoje k'ij che ri kac'aslem ruc' jun santowilaj kabinic kasilabic y jusuc' kac'oji'ic chwach Rire.


» Lik e k'i ri kekamisax ruk' espada y e k'i kek'am b'i chi presoyil pa jujun chik tinamit che ronoje ruwachulew . Yey ri tinamit Jerusalem kak'oji' k'u pakiq'ab' ri na e ta aj Israel cha' ketaqan puwi' , k'a pa kopon wi ruq'ijol ub'i'im chi ri Dios .


Ec'uchiri' rutijo'n xquic'ul uwach, jewa' xquibi'ij che: —Kajawal, ¿pachawi cu'ana wi wa'? —xecha'. Y ri Jesús xubi'ij chique: —Lic cak'alajinic pa cu'ana wi, jela' pacha' cak'alajinic pa c'o wi juna caminak, ma puwi wa' caquimol wi quib tak ri c'uch —xcha'.


I camnak juntir xcubi 'anok , y xoc chi lapanic cu' . Te'uri i Jesus xu jach bi che u chuch .


Ri'in nuq'atom chi tzij puwi ri x'anaw re wa' wa mak . Y tob' ne na in jinta uk' alaq chiwachil , e kuna' nuk'u'x ri'in pacha' in k'o uk' alaq .


I je teren chirij, are xqui ta ile, je qʼui xcoʼtaj canok; n-xe terej ta chic chirij.


Pero wo'ora lic cuaj queta'maj alak wa': We c'o junok tzel cach'a't chirij ri Jesús, ri' lic k'alaj na e ta ruma ri Ruxlabixel ri Dios cubi'ij wa'. No'j we c'o junok cutzijoj: «Ri Jesús e Kanimajawal,» ri' e ruma ri Santowilaj Ruxlabixel cubi'ij wa', ma xew ri Ruxlabixel ri Dios cak'alajisan re wa' che junok.


Qꞌuisbal chi cꞌu re, ri Jesús xucꞌut uwach chiquiwach ri junlajuj utijoꞌn echiriꞌ rique etzꞌul chwa mexa, yey xuchꞌaꞌbej quipa ruma na cubul ta quicꞌuꞌx rucꞌ y ruma uꞌanom lic co ri canimaꞌ, ma na xquicoj ta que ri xebilow re ri Jesús cꞌastajinak chic.


¡ Cha 'ana cwent ! Yet at winak , ma tzucuj u mac i Dios . ¿ Xataba 'o jun boj cu bij che i xyijbawic : “ ¿ Wuchac queje iri xa 'an chwe ? ” co'on che ? No , n-cu bij ti ile .


Xui-ri , chi cojo retalil we katzij wach i quiqui bij ; ni'pa i 'utz che , chi cojo .


Uk'iyal tikawex kitz'ib'am chi puwi sa' taq ri u'anom ri Dios chiqaxo'l ri'oj , ri nab'e qakojom rub'i' ri Jesucristo .


—Cubi'ij ri Tzij ke'oj, na utz taj cak'at tzij puwi junok, we na cata' ta uchi' nabe y we na queta'max ta nabe we c'o juna mac u'anom —xcha'.


Are 'uri xe oc chu sujuxic víno che , chi 'o cunbal mírra che ( ic'awsabal re u c'axc'ol ) ; xui-ri i Jesus n-xu tu' taj .


Tec'uchiri' ri Jesús xuc'ul ri bautismo, xel lo pa ri ya'. Y na jampatana c'u ri' xjakataj ruwa caj y xrilo echiri' ri Ruxlabixel ri Dios xkaj lo puwi' pacha' juna palomax.


»Riꞌin na xintzuꞌn ta chi cꞌu riꞌ ma ruwonibal ri akꞌ xwol caꞌn panuwiꞌ, xuchup upa nuwach. Xa cꞌu xinchꞌelex bi che ri nukꞌab cuma ri e wachbiꞌil, y jelaꞌ xinopon pa ri tinamit Damasco.


Lic retaʼam wach i ʼo pa canima i winak, rumal-i n-tu chac we ʼo jun cu bij che wach i qui cʼux i winak.


I u patron cu ya na 'uri pa nim laj tojpen . Xak jun i tojpen ca ya' che pacha ca ya' chique i je queb qui palaj . Chila co' wi , y cu kach'ach'ej ni uware .


Ec'uchiri' xeboc bi chupa ri mukubal, xquil jun ala tz'ul pa uwiquik'ab chique, ucojom jun c'ul sak lic naj rakan. Yey rique lic xquixi'ij quib che.


Chwach k'u ri Dios kamb'i'ij che alaq : Wa kantz'ib'aj pan che alaq lik qatzij , na raq'ub'al taj .


Xak xu tak qui yijbaxic i caway, cʼambal bi re i ma Páblo. Lic xu ya chiquikul u chajixic i ma Páblo, man n-ta xak cu riko, y quiqui jach che i gobernador ma Félis, lic n-ta cʼax che.


Ri'in e cambi'ij ri uc'utum ri Nukaw chwe, yey ralak e ca'an alak janipa rubi'im ri kaw alak —xcha'.


Chitape' : Ri'in in k'o pan chwach ri puerta y kinch'aw k'u apanoq ; we k'o junoq kuta ri nuqul y kujaq lo ri puerta , Ri'in kinok b'i y kinwa' ruk' , y rire kawa' wuk' Ri'in .


Echiriꞌ ebuchꞌaꞌbem chi can ruqꞌuiyal winak, rutijoꞌn xquicꞌam bi ri Jesús e laꞌ chupa ri barco pa tzꞌul wi Rire, yey e cꞌo chi jujun barcos ecachbilam bi.


Woʼor ix wachalal, chix quicot na rumal i Kajwal. ʼO chic jun tzij quin bij chiwe; tupu in tzʼibam chic tak i tzij-i chiwe, yin n-ca rix ta in cʼux chu bixquil, man lic cu rik u chac chiwe.


Rutijo'n echiri' xquilo cabin ri Jesús chwi ri mar, lic xsach quina'oj che, xesiq'uin c'u ruc' xi'in ib: —¡Le' jun espíritu! —xecha'.


Noꞌj ri Festo xucꞌul uwach: «Ri Pablo cꞌo pa cárcel pa ri tinamit Cesarea, yey pa queb oxib kꞌij in cꞌo ne riꞌin chilaꞌ.


Xaqik'ate't k'ut xwinaqir jun ángel re ri Qanimajawal ruk' , yey jun aq' lik xutzij upa ri cárcel . Ri ángel xuyuch'uya' ri Pedro puk'alk'a'x , xuk'osoj y jek'uwa' xub'i'ij che : « Chatwa'lijoq , chawilij » xcha che . E taq k'u ri karena k'o che ruq'ab' ri Pedro xtzaqik .


Waꞌ waꞌchijab e cꞌo chixoꞌl alak lic quewunwutic y queyajan che ronoje. Xew cacaj caquiꞌan tak ri quirayibal y xew caquiyac quikꞌij tak ri winak chaꞌ jelaꞌ cꞌo caquesaj chique.


»Chupa cꞌu riꞌ la kꞌij, china ri cꞌo lo chwi ri rocho, makaj lo che ucꞌamic ubitak re pa ja; y china ri cꞌo pa juyub, matzelej lo pa ri tinamit.


Yix iwetaʼam chic usucʼ, rumal-i chix cʼascʼat pi nojbal, chi ya i cʼux chu ʼonquil i sucʼulic. Lic chi cuba i cʼux che i ʼutz chi ca pe na piwi are ca cʼun chal i Jesucrísto.


Ri ke'elawi ri wuqub' ch'umil awilom pa nuwikiq'ab' y taq ri wuqub' utzuk'ulib'al aq' re oro e wa' : Ri wuqub' ch'umil e ri wuqub' ángeles e chajinel ke ri wuqub' iglesias ; yey ri wuqub' utzuk'ulib'al aq' re oro e ri wuqub' iglesias .


No'j ri'ix echiri' quixch'a't ruc' ri Dios, chixoc pa ja, chitz'apij lo ri puerta y chixch'a't ruc' Rikaw Dios xa ituquel; jec'ula' Rikaw Dios caril ri qui'an xa ituquel y cuya na c'u ri rajil uc'axel chiwe chiwachil.


»In ri in rakan ri ticoꞌn yey riꞌix ix rukꞌab. China cꞌu ri uꞌanom xa jun wucꞌ riꞌin yey riꞌin in xa jun rucꞌ rire, riꞌ lic cawachinic. Ma we iwesam iwib chwij, na jinta quichꞌij uꞌanic.


Ruma c'u lic c'ax tew, raj chaquib y ri e chajinel e tac'al chuchi' jun ak' quinuc'um re caquimik'isaj quib. Yey ri Pedro c'o cuc' chuchi' ri ak'.


Nim uq'ij ralaxik k'u ri' ri na kasach ta uk'u'x wuk' — xcha' .


¿ Xataba 'o jun cu ya jun sipon che i Dios y croy'ej tan chic u q'uexel ca ya' che ? Mi jun . ” ( Queje ile tz'ibtal canok . )


I Dios, rumal i rutzil u cʼux chake, jalajuj i chac u yom chake; we u yom chake chi coj tiqui chu bixquil chique i winak wach u ʼalijinsam ire chake, chaka ʼana ʼuri ruʼ ronojel ka cʼux, rumal i nim laj u cubibal ka cʼux che i Jesucrísto.


Ique xe tzalij chic; xe ʼe chu bixquil chique i cachiʼil, xui-ri xak chique i queb-le, i juban n-xqui coj taj, wach i xqui bij.


Y jumul chik xub'i'ij : Onoje alaq che ruk'iyal kiwach taq ri tikawex che ruwachulew , b'ixoj alaq rub'i' ri Dios , yey lik yakb'ej alaq uq'ij Rire .


Ruma c'u wa', kalok'nimaj uk'ij ri Dios wak'ij ora y chikawach apanok. Ma ri Dios Kajawxel na jinta utakexic rutakanic, na jinta utakexic ruc'aslemal, na quilitaj ta uwach, xew Rire e Dios y reta'am ronoje. Lic c'o yacbal uk'ij y unimal uchomalil.


» Lik k'ayew we juna aj chak e ka'ib' ri rajaw . Ma laj tzel karil ri jun yey k'ax kuna' ri jun chik ; o laj kuyak uq'ij ri jun yey kuk'aq b'i uq'ij ri jun chik . Ruma k'u la' , na utz taj we junoq kuya rib' che unimaxik ri Dios yey kuya rib' che utzukuxik ri b'eyomalil re ruwachulew .


Chi chʼobo ʼut wach quiqui ʼan i cotzʼij. Ique n-que cʼachir ta chu chʼaquic qui ʼuʼ, xak mi ne u yijbaxic. Tupu n-quiqui ʼan taj, lic chom qui ʼuʼ. Quin bij chiwe: chom ni qui ʼuʼ ique chuwach i u ʼuʼ i nim laj ʼatol tzij, mam Salomon ujer, chi lic beyom.


Jun, we ʼo chupam i bis, we xu chʼijo pacha craj i Dios, ʼutz queʼel che, man cu mayij i macunic, y quel ʼuri chi sak. Mi jun ca bison rumal ile. Xui-ri, we jun toʼ ca bison rumal i cʼax chi petnak puwi rumal u mac u ʼanom, we n-cu jalwachij ti u nojbal, n-ta queʼel wi ʼuri che; toʼ cu petsaj ʼuri i camic puwi.


Y xekam k'u rurox parte chike rawaj e k'o chupa ri mar yey rurox parte chike taq ri barcos e k'o chwi ri mar , xsach kiwach .


Ruc' c'u ronoje ruchuk'ab, ri Apolos xujek cac'utun pa ri sinagoga. Pero echiri' ri Priscila y ri Aquila xquita ruc'utunic, xquisiq'uij bi cuc' utuquel y xquik'alajisaj rusuc'liquil ri be re ri Dios che.


Echiri' lik b'enaq q'ij chik , xeqib' lo rutijo'n ruk' y jewa' xkib'i'ij che : — Qajawal , wa luwar oj k'o wi lik katz'intz'otik y b'enaq q'ij chik .


No'j na qeta'am taj cha'taj katzu'n wo'ora , y na qeta'am ta nenare' china xkunan re . Tz'onoj alaq che , ma rire nim chik — xecha' .


»Ec'u wo'ora, ¿su'chac capetisaj alak royowal ri Dios ruma ri queya alak chuxe' uq'uiyal takanic ri na e ta aj judi'ab quicojom rubi' ri Cristo? Wa' e pacha' eka'n cacoj alak chiquikul. Yey wa eka'n, na xquich'ij tane ruc'axic ri kati'-kamam ojertan y na kach'ijom tane ruc'axic ri'oj.


Xak xraj te cu kajsaj u 'ij i rachoch i Dios ; xui-ri xka chapo , xkaj te'ek caka 'an 'atbal tzij puwi pacha cu bij i ka 'atbal tzij yoj .


Xojoc* cꞌu bi chupa jun barco re ri puerto Adramitio, e riꞌ queꞌec pa tak ri tinamit e cꞌo chuchiꞌ ri mar re Asia. Xkamaj cꞌu bi kabe chwi ri mar. Yey xeꞌec kucꞌ ri Aristarco,✡ jun aj Tesalónica, jun tinamit pa ri luwar re Macedonia.


Pero riꞌin na cajawax ta chwe cꞌo junok cukꞌalajisaj saꞌ ri nuwach. Xew cꞌu cancuxtaj che alak ri xubiꞌij ri Juan panuwi riꞌin chaꞌ cacoj alak y jelaꞌ cacolobetaj alak.


Rutijo'n xquibi'ij che: —C'o quebi'n re e Juan Aj Ya'l Bautismo; jujun chic caquibi'ij e Elías; y jujun chic, e Jeremías o junok chic chique ri k'alajisanelab re ojertan —xecha'.


y xu cʼamwaj, xu tioxij che i Dios; teʼuri xu piro, y xu bij: “Chi tija; iri are in chʼacul chi ca pirtaj na, ʼanbal ʼutz chiwe yix. Queje iri chi ʼana, cuxtabal we yin.” (Queje ile xu bij chique u tijoxelab.)


Ka tijom ka lo'xic , ka tijom cárcel ; ka tijom i que ch'okow chikij ; ka tijom i c'ax laj tak chac ; ka ch'ijom waram ; ka tijom numic ; xui-ri , n-xka sach ti u nimal ka c'ux chupam .


Rumal-i, we ʼo jun, cu na ire chi ʼutz ʼolic, chu ʼana cwent che rib, mokxa ca tzak chupam i n-ʼus taj pacha xqui ʼan ique.


E urox laj wa' xuc'ut uwach ri Jesús chiquiwach rutijo'n chwi lo ruc'astajibal chiquixo'l ri ecaminak.


Are i Crísto are i rajaw i chombal kib; are ire xe u chomarsaj i aj Israel winak cuʼ i ne te aj Israel. Oʼonom lok, tzel te cakil kib chakawach iwuʼ yix chi n-ix ta aj Israel; xui-ri i Crísto resam chic wach i ʼo chakaxol chi n-xyaw ta chake cakaj kib. Che i queb tinimit, xa jun xoʼon chique.


E uwari'che tz'aqatisaj ko alaq uwach ri nuki'kotemal ruk' wa' : Chu'ana xa jun k'u'x alaq , xa jun ri rutzil k'u'x alaq y xa jun ri na'oj alaq chiwach alaq .


E uwari'che chita chi utz janipa ri kamb'i'ij chiwe ; ma china ri kuk'ul chi utz janipa ri kak'ut chwach , ri' kak'ut ne más chwach y jek'ula' kumaj más . Yey china ri na kuk'ul ta ri kak'ut chwach , ri' kamaj ne che janipa ri kuch'ob'o umajom chi usuk' » xcha ri Jesús .


Noꞌj woꞌora alak oponinak chwach ri juyub Sion pa ri tinamit re ri Dios cꞌaslic, ri tinamit Jerusalem chilaꞌ chicaj, pa quimolom wi quib uqꞌuiyal ángeles re caquilokꞌnimaj ukꞌij ri Dios rucꞌ quiꞌcotemal.


Ri Jesús xuk'ul uwach : — E taq wa' wa juch'ob' itzel uxlab'ixel , xew utz keb'esax b'i ruk' oración y ayuno — xcha' .


Yey ruc' nimak tak c'utubal y ruc' nimak tak chac xintzijoj ri Utzilaj Tzij re ri Cristo; y ri nu'anom e ruma ruchuk'ab ri Ruxlabixel ri Dios. Xinjek c'u lo wa' Jerusalem, xinic'ow lo pa tak jujun chic tinamit y xinopon c'a Ilírico. Jec'ula' wuma ri'in xe'ec utzijoxic ri Utzilaj Tzij che ronoje tak wa' wa luwar.


Hermanos, lic chirajawaxic wi c'ax kana'a kib chikawach, ma ri rutzil c'u'xaj ruc' ri Dios cape wi. E junok c'o rutzil c'u'xaj ruc', ri' alaxinak pa rubi' ri Dios yey reta'am uwach ri Dios;


Queje ile 'o ni qui beyomal 'uri quiqui c'olo re i co'on panok , chi ca majawic quiqui cuba qui c'ux che . We queje ile quiqui 'ano , quiqui rik na 'uri qui c'aslemal chi n-ca q'uis taj .


ri caquetzꞌabej uwa quikꞌij cucꞌ jujun chic na quicꞌulel taj, rachijab caquiꞌan quicꞌulel chique cach achijab, ri quequichap winak y na quequitzokopij ta ulok we na cayaꞌiꞌ ta puak chique, raj rakꞌul, ri cꞌo caquijiquibaꞌ uwach chupa rubiꞌ ri Dios yey xa rakꞌubal ri caquiꞌano, cucꞌ tak cꞌu conoje ri caquipalajij ri sakil cꞌutunic re ri Dios.


I caj, i jyub taʼaj re woʼor, je ucʼam rumal i mísmo u tzij i Dios; n-que sachsax ta qui wach cʼa cu rik ni ʼij re i juício. Are ca cʼun i ʼij-le, ca sachsax ni qui wach rumal i ʼaʼ, xak ca sachsax ni qui wach i winak chi n-qui cojom tu ʼij i Dios.


No'j kamb'i'ij k'u chiwe ri'ix ri nik'aj chik re riglesia k'o Tiatira , ri na itaqem ta wa k'utunik yey na iya'om tane iwib' che u'anik ri kakib'i'ij rike “ e xew ke ri lik k'o kimajom puwi ri ewatalik chikiwach ri jujun chik ” yey wa' ruk' ri Satanás petinaq wi , kamb'i'ij k'u chiwe : Na jinta jun chik eqa'n kanya chiqul .


Na ruk' ta k'u ri' , na keb' ta ne upa xukoj ri xub'i'tisij ri Dios che , ma e lik xuchuq'ub'ej rib' che ri kub'ulib'al uk'u'x ruk' ri Dios . Lik k'u xuyak uq'ij ri Dios ,


Ri Jesús, echiri' xril wa', xpe royowal y jewa' xubi'ij chique: «Chiya'a luwar chique ri raltak co ac'alab chepeta na wuc'. Mebik'atej; ma ri caqui'an e jela' pacha' rique, ri' cu'an que rutakanic ri Dios.


Echiriꞌ cantak ri Artemas o ri Tíquico awucꞌ,* chawilij catpetic chaꞌ coꞌlkarika kib wara Nicópolis, ma nuchꞌobom chic quincꞌojiꞌ wara chupa rukꞌijol echiriꞌ lic cꞌax tew y cꞌo jab.


Y ruk'iyal winaq xa kakitzutza' ri katajin u'anik . Yey ne raj wach re ri tinamit kakich'amij ri Jesús , jewa' kakib'i'ij : — Lik wa' k'ut e k'i ri xeb'ukolob'ej che taq yab'il y che kamik . We ta rire e ri Cristo , Rucha'o'n lo ri Dios , chukolob'ej rib' ri' wo'ora , — kecha' .


ma e ruma ri kub'ulib'al qak'u'x ruk' ri Qanimajawal Jesucristo . Ma ri Dios ku'an jusuk' chike konoje ri kakub'i' kik'u'x ruk' ri Cristo , tob' e chinoq .


Jun kꞌij ri chakꞌixel xubiꞌij che rukaw: “Tat, jacha la upa ri beyomalil la y asu yaꞌa la janipa ri takal chwe riꞌin” xcha che rukaw. Y rukaw e xuꞌano. Xujach cꞌu rubeyomalil, xuya ri takal che rucꞌajol atzixel y ri takal che ri chakꞌixel.


I ma Júdas kachi'il te'ek ; 'o te u chac ku' yoj .


Are xbitaj che, juntir xtzak pulew chuwach i ma Pédro, y xcamic. Are xe oc chali i alabom, xqui rik tan chic ixok camnak. Xqui cʼam chubic, xe ʼe chu mukic chu cʼulel i rachijil.


Ruma cꞌu laꞌ lic chukꞌubej ib alak chaꞌ jelaꞌ cacꞌojiꞌ uchukꞌab ri kꞌab alak cosinak y cacowir ri chꞌec alak siquirinak.


Ri Abraham xcubiꞌ ucꞌuꞌx rucꞌ ri Dios* y ruma cꞌu riꞌ xꞌaniꞌ jusucꞌ che.


I Dios lic ʼolic, xak ʼo u choʼab chi n-tu qʼuisic. Niʼpa ile n-cakil ta ruʼ ka baʼwach, xui-ri lic ketaʼam chi ʼolic, man ʼax u ʼalijinsam wi lok cʼa chu xebal ʼij sak. U ʼalijinsam chake ruʼ niʼpa u yijbam ire; rumal-i, i winak n-ta caquesaj wi quib chuwach.


Ya'a alaq rutzil uwach ri Trifena y ri Trifosa ; rike lik kiya'om kib' pa ruchak ri Qanimajawal . Ya'a alaq rutzil uwach ri Pérsida , ri lik k'ax kana'ik yey lik chakuninaq pa ruchak ri Qanimajawal .


Yey e ri Nuqaw ri xeya'w ke panuq'ab' , y Rire más k'o uwach chikiwa konoje . Ruma k'u ri' , na jinta junoq keb'eresaj puq'ab' Rire .


We riꞌat cakꞌalajisaj rucꞌ ruchiꞌ akul: «Ri Jesús e Wajawal» y cacoj cꞌu chupa rawanimaꞌ Rire xcꞌastaj lo ruma ri Dios chiquixoꞌl ri ecaminak, riꞌ catcolobetajic.


I ángel xu bij chic chwe: —I u qʼuial ya xawilo, pa cul wi i n-chʼam ta laj ixok queʼelok je are u qʼuial tak winak aj pa u qʼuial tak tinimit, aj pa u qʼuial tak jyub, u qʼuial tak quijayil, u qʼuial tak chʼawbal.


Y xuq'uisbej cuc', jewa' xubi'ij: —Ralaxel Chiquixo'l Ticawex e ne rajaw ri k'ij re uxlanibal —xcha'.


Ire , we xmacun chawe wukub mul jun 'ij , xak we wukub mul cu bij chawe chi lic n-co'on ta chic , 'o chakul 'uri ca cuy na — xu bij i Jesus chique .


Mac'o mijiquiba' uwach pubi' ruwa ulew, ma ruwa ulew e utac'alibal ri rakan ri Dios. Mac'o ne mijiquiba' uwach pubi' ri tinamit Jerusalem, ma wa' e utinamit ri Nimalaj Takanel Dios.


Ek'u ri kuaj ri'in e keta'maj la ronoje ri utz ya'tal paqaq'ab' kaqa'ano ruma xa oj jun ruk' ri Cristo , cha' jela' ri kub'ulib'al k'u'x la ruk' Rire k'o kutiqoj chike jujun chik .


Echiri' ri winaq y ri aj tz'onol puaq re tojonik xkita wa' , xketa'maj paqatzij wi ri Dios lik jusuk' . E uwari'che xkitzelej kitzij y xkik'ul ri bautismo kuya ri Juan .


Cakachajij c'u kib chi utz che ri caka'ano cha' na oj ta latz'anel chique jujun chic y jela' na jinta junok cac'akaw bi uk'ij ruchac ri Dios caka'ano.


We ta e la' c'a caquich'ob rakan puwi ri tinamit pa xebel lo wi, ri' lic paquik'ab c'o wi quetzelej tanchi chila'.


Yey ruma k'u na xqach'ij ta uq'atexik cha' na ke'ek taj , xqoq'otaj kojch'a't ruk' puwi wa' , xew k'u xqab'i'ij che : — E chu'ana na ri' janipa ri karaj ri Qanimajawal — xojcha' .


E tak cꞌu riꞌ waꞌ xquijeko lic co quesiqꞌuinic, jewaꞌ xquibiꞌij: —¿Suꞌchac coꞌlmina ib la kucꞌ, Jesús, Lal Ucꞌajol ri Dios? ¿Petinak cami la re cojya la pa cꞌax echiriꞌ cꞌamajaꞌ ne copon ri kakꞌij? —xechaꞌ.


Je tanchi waꞌ xubiꞌij chwe: «Ecꞌu waꞌ xutzir ronoje. Riꞌin in ri jekebal re yey in ri qꞌuisbal re, jelaꞌ pachaꞌ ri caꞌib letra A y Z.* Chique cꞌu conoje ri catzajin quichiꞌ, cansipaj ri yaꞌ calax lo che ri acꞌal re cꞌaslemal.


I nimak tak aj Israel winak, are xqui ta ile, xe oc chu chapic quib puwi u tzij.


I tzij-le xak 'o can chupam i wuj chi qui tz'ibam i ajbil u tzij i Dios ujer . I Dios , chi n-tu q'uisic u c'aslemal , u bim canok chi i 'utz laj tzij-le ca 'alijinsax na chique conojel i winak . Craj ire chi conojel quiqui cuba ni qui c'ux che , xak que cojon na che .


Xui-ri , we xa ix c'a pi c'ux , we ix rayinel re u 'ij jun chic , we qui 'an tak i 'utz xa rumal 'o i quiwaj , mi bij 'uri chi 'o i nojbal petnak ru' i Dios , man n-taj . Xa quix t'oron 'uri , xa quiwuwaj u wach i sak laj tzij .


Ecꞌu uwariꞌche lic cuaj cantak bi ri Timoteo ucꞌ alak, we xkꞌalajin na saꞌ ri caꞌan chwe wara, we quinel bi o quincanaj pa cárcel.


Y yin , Dios in u chom , xak in u takom chuwach i jyub ta'aj . ¿ wuchac 'ut qui bij yix chi in kajsam u 'ij i Dios man xin bij chi in u C'ojol i Dios ?


yey c'o cuaj cambi'ij che onoje alak y chique ri na cok'otam ta can ri quimac. Wa' e ri nubi'im chi can che alak echiri' xinopon chucalaj uc' alak y wo'ora cambi'ij tanchic tob na in jinta uc' alak: We xinopon tanchic, na qui'nto'o ta wi' alak.


Katzij i quin bij chiwe, pachin jun cul u cʼux chwe yin, xak coʼon na ʼuri wach tak i quin ʼan yin. N-xui ta la ile coʼon na; mas nim i coʼon na chinwach yin, man yin quin ʼe ruʼ i Ta chicaj.


Ek'u ri Herodes xutaq utzukuxik ri Pedro . Yey ruma na xriqitaj taj , e xuta kichi' ri soldados ; tek'uchiri' , xutaq kikamisaxik . Echiri' xu'an wa' , ri Herodes xel b'i Judea y xe'ek pa ri tinamit Cesarea y chiri' xkanaj wi .


Rique, echiriꞌ xquita waꞌ, lic xequiꞌcot che y xquibiꞌtisij nenareꞌ caquiya puak che. Ecꞌu riꞌ ri Judas xujek utzucuxic suꞌanic cuya ri Jesús paquikꞌab.


Ek'u kib'i' wa' wa kab'lajuj xeb'ucha'o : Simón ri xkoj Pedro che ,


Chupa cꞌu riꞌ laꞌ la kꞌij na cajawax ta chic quiꞌan tzꞌonobal chwi ri nubiꞌim. »Pakatzij wi cambiꞌij chiwe: Ronoje ri quitzꞌonoj che ri Nukaw pa ri nubiꞌ, Rire cuya chiwe.


Ruk' ki'kotemal choye'ej alaq janipa ri ub'i'tisim ri Dios che alaq . Ch'ija alaq uchuq'ab' ri k'axk'ob'ik kape pawi' alaq y lik moq'otaj alaq u'anik orar .


Man we ca pe i koywal , caka sach u 'onquil i 'utz chi craj i Dios chake .


ma ri ticawex na caquicoj taj china Rire. Ecꞌu ri Jesús lic xcam ranimaꞌ che waꞌ. Xicꞌow cꞌu pa tak ri aldeas cꞌo chunakaj ri tinamit e riꞌ cacꞌutunic.


Echiriꞌ riꞌin xinwilo na e ta caquiꞌan jelaꞌ pachaꞌ ri cubiꞌij ri sakil cꞌutunic re ri Utzilaj Tzij, jewaꞌ ximbiꞌij che ri Pedro chiquiwach conoje ri quimolom quib: «Rilal, lal cuqꞌuil raj judiꞌab yey caꞌan e la pachaꞌ ri caquiꞌan ri hermanos na e ta aj judiꞌab y na catakej ta chi la jujun che ri takanic que raj judiꞌab. ¿Saꞌ cꞌu uchac riꞌ cabiꞌij rilal chique ri na e ta aj judiꞌab chirajawaxic caquitakej wa takanic que ri e aj judiꞌab?»


Iwetaʼam chi jun acʼal, we cʼa te alaxnak, lic ca cʼachiric craj u tzʼum. Queje ile chi ʼana yix che u tzij i Dios man quix u qʼuitsaj na che i cʼaslemal chuwach i Dios.


Wa ximbiꞌij na e ta queꞌelok xa jumul quesaj ib alak cucꞌ conoje raj maquib, ri na quicojom ta rubiꞌ ri Cristo. Waꞌ e ri caquiyoj quib cucꞌ jujun chic, ri lic e rayinel, ri e elekꞌomab y ri e aj tioxab. Ma we cꞌo junok caraj caresaj rib chiquixoꞌl conoje raj maquib, ¿suꞌanic cꞌu riꞌ cacꞌojiꞌ wara che ruwachulew?


I tzij-le cu 'alijinsaj jun nojbal chi lic 'o u chac chake . Quin bij yin are 'ilbal-re chake chi yoj oj jutzobaj re i Dios , xa jun ch'aculaj oj 'elnak ru' i Crísto .


»China ri caraj cachacun pa ri nuchac, chirajawaxic riꞌ caterej lo chwij. Jecꞌulaꞌ tob pa quincꞌojiꞌ wi riꞌin, chiriꞌ cacꞌojiꞌ wi ri waj chac. China cꞌu ri caꞌanaw ri nuchac, riꞌ cayac ukꞌij ruma ri Nukaw.


Ec'u ri ticawex na cucoj ta utzij wa jun K'alajisanel, ri' quesax bi y na jinta chi re cuc' rutinamit ri Dios xcha ri Moisés.


Mokxa caka bij chi 'o u cubibal ka c'ux che i Kajwal , péro we n-ta jun 'utz caka 'an chique i winak , n-tu chac 'uri ; n-ca 'alijin taj we oj re i Kajwal .


y resam ri takanic paquik'ab ri e nimak takanelab; yey uyacom quik'ij ri lic na jinta co quiwach.


I ángel-le xu chap i jun chi pacha nim laj itzel cumatz ; are i itzel cumatz-le chi 'ax 'o wi ; are ire chi “ itzel ” ca bix che , xak “ Satanas ” ca bix che . I ángel xu xim ru' i carena ; jun mil junab u wach cu ch'ij na , ximtalic .


Miqui ʼan i elaʼ chique i qui patron, xui-ri, chiqui ʼana lic pacha i ca majawic, man ca ʼalijin na ʼuri chi lic ʼutz lic chom i cʼutunic re i Dios chi Tolke.


Noꞌj e cꞌo ri na e ta aj judiꞌab e petinak pa relebal lo ri kꞌij, putzakibal ri kꞌij y pa ronoje luwar che ruwachulew, riꞌ queboc chwa ri mexa pa rutakanic ri Dios.


Yey echiri' kel chi saq ri ka'anik , kaq'alajin k'u ri' we utz o na utz taj , ma ronoje kilitaj chi utz ruma ri Q'ijsaq .


Yey ri'oj kilom y cakak'alajisaj ri xu'an ri Kakaw: Rire xutak lo Ruc'ajol re quebucolobej conoje ri ticawex.


E uwari'che, hermanos, jela' pacha' ri Cristo xuc'ul alak, jec'ula' c'ulu ib ralak ruc' rutzil c'u'xaj chiwach alak re yacbal uk'ij ri Dios.


I Ta chicaj lic c'ax cu na u C'ojol , xak u yom pu'ab ronojel ni'pa i 'olic .


Xopon k'u chwach ri Pilato y xu'tz'onoj che kaya' luwar che kumuq rucuerpo ri Jesús . Y xya' luwar che .


Queje ile xqui 'ano man n-qui cojom ti sak laj tzij re i Dios , xa are xqui coj i t'oronic laj tzij . Xa are qui cojom qui 'ij ni'pa tak i xa je 'antalic , xa qui 'anom qui patan chirij tak ile ; n-xqui coj tu 'ij i Dios chi xa 'anaw ni'pa i 'olic . Are ire lic ca majaw che , caka coj u 'ij que'e 'ij sak chirij . Amen ( katzij ) .


Yey pa ri qamolom wi qib' e chupa ruroxle' ja chikaj y uk'iyal aq' e tzijitalik .


Ma ri Kanimajawal c'o ruwach paquiwi ri jusuc' quibinic quisilabic re quebuchajij, yey lic cuya uxiquin chique echiri' quech'a't ruc' pa oración. No'j na chom ta queril janipa ri caqui'an ri na utz taj cacha'.


Ek'u ri kumatz xuxab'ej lo ya' puchi' chirij rixoq , wa' e pacha' juna nimaya' re kucharej b'i .


Ma'an alak rak'ubal chiwach alak, ma esam chi ib alak che ri ojer binic silabic alak y che ronoje ri na utz taj rekelem tak wa'.


Echiri' queb k'ij chi copon wi ri nimak'ij Pascua y ri nimak'ij re tijoj pam na jinta levadura che, tak ri nimak e aj chacunel pa Rocho Dios cuc' raj c'utunel re ri tzijpixab, lic caquitzucuj su'anic caquichap ri Jesús ruc' socoso'nic re caquicamisaj.


Xui-ri i cajʼatzil i sacerdóte, xak i nimak tak mamʼib, xe qui tun i winak chi quiqui tzʼonoj i roʼtaxic i ma Barabas, xak quiqui tzʼonoj u camsaxic i Jesus. Queje i qui tunic ile xqui ʼano.